title: Guitar Hero III: Legends of Rock

text: Mukana on ensimmäistä kertaa pomotaistelut. Pomoina ovat Slash Guns N’ Rosesista ja Velvet Revolverista, Tom Morello Rage Against the Machinesta sekä Lou, peliä varten suunniteltu fiktiivinen hahmo. Pomotaistelut käydään tietokonetta vastaan samalla periaatteella kuin Battle Modessa toista pelaajaa vastaan.


title: Guitar Hero III: Legends of Rock

text: 3. toukokuuta 2007 Activision vahvisti, että toisin kuin aiemmissa "Guitar Heroissa", ohjain on langaton. PlayStation 3:n, Xbox 360:n ja Wiin ohjaimet ovat mallia Gibson Les Paul, PlayStation 2 -versiossa Kramer Striker. Windowsilla pelattaessa ohjain on Gibson Explorerin kaltainen. Kitaroiden ulkonäön pieni muokkaus tulee mahdolliseksi irrotettavien osien ansiosta. PlayStation 3:n, Xbox 360:n ja Wiin kitaraohjaimeen saa myös vaihdettavat kuoret jotka myydään erikseen. Kitarasta löytyy myös ”asentotunnistin”.


title: Guitar Hero III: Legends of Rock

text: Tavallisia kappaleita on 39, ”Boss Fight” -kappaleita on kolme, ”Quickplay exclusiveja” on kuusi ja bonuskappaleita 25. Ne tekevät yhteensä 73 kappaletta, joista 51 (70 %) on alkuperäisten artistien soittamia.


title: Guitar Hero III: Legends of Rock

text: "Guitar Hero III: Legends of Rock" sai yleisesti positiivisia arvoita, vaikkakin se sai alempia arvioita kuin sen edeltäjät Metacritic -sivustolla.Gibson Les Paul -ohjain sai suosiota yhdistelmäpakkausessa tulleena lisänä. GameSpy:n, arviossa oli 4 konsoliversiota ja Wiin kitara oli heidän mielestään paras sen vibraattori asetuksen ansiosta


title: MR-444

text: MR-444 Baghira on itselataava kaksitoiminen pistooli, joka on valmistettu Venäjällä. MR-444 suunniteltiin korvaamaan Venäjän armeijan palveluskäytössä olleet Makarov-pistoolit. Aseen kaliiperivaihtoehdot ovat 9 x 17 mm, 9 x 18 Makarov ja 9 x 19 Parabellum.


title: MR-444

text: MR-444 on kevyt, muovirunkoinen ase, jonka piipun lisäksi liikkuvat osat, kuten liipaisin, luisti ja iskuri ovat terästä. Ampuja voi virittää iskurin käsin, jolloin asetta voidaan käyttää kaksitoimisena. Ensimmäisen patruunan ollessa patruunapesässä laukaisu on nopeampi, kun iskuri on etukäteen viritetty.


title: MR-444

text: Hylsynpoistaja osoittaa ampujalle, onko lippaassa jäljellä patruunoita. Jos hylsynpoistajan etureuna on hieman koholla, lippaassa on vielä patruunoita, mutta jos etureuna on samassa linjassa luistin kanssa, lipas on tyhjä.


title: Sakari Palsola

text: Sakari Markus Palsola (s. 9. kesäkuuta 1972 Oulu) on suomalainen ex-jääkiekkoilija.


title: Sakari Palsola

text: Palsola on Oulun Kärppien kasvatti. Uransa aikuisten sarjoissa hän aloitti Kärppien joukkueessa silloisessa I-divisioonassa vuonna 1991. Kahden Kärppä-kauden jälkeen Palsola siirtyi Raumalle Lukon joukkueeseen ja samalla SM-liigaan. Peliaikaa hän sai kuitenkin vähän, ja hänet lähetettiin takaisin I-divisioonaan. Divisioonassa hän pelasi TuTon ja Kiekko-67:n joukkueissa. Kaudelle 1994–1995 Palsola sai jälleen mahdollisuuden Lukossa. Uraansa hän jatkoi Raumalla kauden 1997–1998 runkosarjan loppuun, kunnes hän siirtyi takaisin Kärppiin.


title: Sakari Palsola

text: Kärpissä Palsola oli nostamassa joukkuetta takaisin pääsarjaan. Hän oli myös joukkueen kapteeni. Uransa hän lopetti Suomen mestaruuteen kauden 2004–2005 jälkeen.


title: Sakari Palsola

text: Palsolan perheeseen kuuluu Eija-vaimo sekä kaksi lasta. Sakarin setä Jaakko Palsola valmensi Oulun Kärppiä kaudella 1988–1989.


title: Örn Arnarson

text: Örn Arnarson (s. 31. elokuuta 1981 Reykjavík) on islantilainen uimari, joka edusti kotimaataan kesäolympialaisissa kolme kertaa, 2000, 2004 ja 2008. Hänen paras sijoituksensa olympialaisissa on neljäs sija 200 metrin selkäuinnissa vuonna 2000.


title: Örn Arnarson

text: Vuotta myöhemmin, pitkän radan MM-kilpailuissa 2001 Fukuokassa, Örn voitti hopeaa 100 metrin selkäuinnissa sekä pronssia 200 metrin selkäuinnissa. Lisäksi hän on voittanut uransa aikana kymmenen mitalia lyhyen radan EM-kilpailuissa.


title: Hostelli

text: Hostelli on edullinen majoitusliike. Hostelleja ovat niin retkeilymajat, retkeilyhotellit kuin kesähotellitkin. Hostellit ovat avoinna kaikille, ja niitä ylläpitävät yleensä erilaiset yhteisöt ja yritykset. Hostellin hinta koostuu pelkästään vuodepaikasta, ja erilaisia lisäpalveluita voi ostaa tarvittaessa erikseen. Näitä ovat muun muassa aamiainen, lounas ja sauna. Osa hostelleista tarjoaa lisäksi harrastusmahdollisuuksia ja ohjelmapalveluja.


title: Hostelli

text: Majoittuja voi tuoda myös halutessaan mukanaan omat lakanansa ja näin säästää kuluissa. On kuitenkin hyvä ottaa huomioon, että monissa hostelleissa makuupussien käyttö on kielletty. Vuodepaikan hintaan vaikuttavat esimerkiksi hostellin sijainti, taso ja huonekoko. Huoneiden koot vaihtelevat yhden hengen huoneista suuriin 6-8 hengen nukkumatiloihin eli dormitorioihin. Useimmissa hostelleissa on yhteiset suihku- ja saniteettitilat sekä itsepalvelukeittiö. Hostellit ovat usein kiinni päivällä siivouksen aikana.


title: Hostelli

text: Osa hostelleista on auki vain kesäisin. Talvisin kesähostellit voivat toimia oppilasasuntoloina tai olla muussa käytössä. Osa ulkomailla toimivista hostelleista ei välttämättä majoita paikallisia asukkaita, jotta varsinaisille matkailijoille riittäisi majoitustilaa.


title: Hostelli

text: Ensimmäisen ympärivuotisen hostellin ("Jugendherberge", "Youth Hostel") avasi Richard Schirrmann vuonna 1912 Altenaan Saksaan. Hän perusti vuonna 1909 nykyään Hostelling Internationalina tunnetun hostelliverkoston, jonka jäsenjärjestö Suomessa on Suomen Hostellijärjestö.


Hostelli


title: Aamiaismajoitus

text: Aamiaismajoitus on majoitustapa, jossa yksityinen kotitalous tarjoaa muiden muassa matkailijoille yösijan ja aamiaisen omassa talossaan maksua vastaan. Toiminta voi olla päätoimista tai sivutoimista, ja tavallisesti henkilökunta koostuu talossa vakituisesti asuvista. Aamiaismajoitus on kielenhuollon ehdottama bed and breakfast -majoituksen suomalainen nimitys; sen rinnalla on lisäksi käytössä muualla kuin kielenhuollon piirissä syntynyt peti ja puuro. Bed and breakfastista käytetään lyhennettä B & B.


title: Aamiaismajoitus

text: Ensimmäisiä aamiaismajoitusta tarjonneita tahoja olivat luostarit. Nimitys "bed & breakfast" (sänky ja aamiainen) on peräisin Ison-Britannian yksityiskodeista. Saksankielisellä alueella aamiaismajoitusta markkinoidaan nimikkeellä "Zimmer frei" (huone vapaana).


title: Aamiaismajoitus

text: Suomessa majoituksen ja aamiaisen sisältävä matkailupalvelu on toiminut vasta noin parikymmentä vuotta. Se on saanut vaikutteita englantilaisesta bed and breakfast -toiminnasta. Aamiaismajoitus-nimitys on vakiintunut käytössä vasta viime vuosien aikana: ennen suomalaisesta bed and breakfast -toiminnasta on käytetty monenlaisia nimityksiä, kuten esimerkiksi ”peti ja puuro” sekä ”sänky ja sapuskaa”. Kielitoimiston suosituksesta toiminnasta on kuitenkin alettu käyttää nimitystä ”aamiaismajoitus.”


title: Aamiaismajoitus

text: Suomessa aamiaismajoituspalvelun käyttäminen ei ole vielä vakiintunut, vaan ensimmäiseksi palvelun ovat löytäneet ulkomaalaiset, jotka ovat Keski-Euroopan maissa tottuneet yöpymään edullisesti vastaavanlaisissa paikoissa. Esimerkiksi melonta- pyöräily- ja vaeluslomille tulevat toivovat tämäntyyppistä majoitusta.


title: Aamiaismajoitus

text: Aamiaismajoitustoiminnalle ei ole Suomessa virallisluonteisia määritelmiä toiminnan sisällöstä tai yritystoiminnan luonteesta. Matkailuun liittyvässä lainsäädännössä ei ole aamiaismajoitus-käsitettä, mutta toimintaa koskevat kuitenkin samat valtakunnalliset kriteerit huoneiden pinta-aloista sekä peseytymis- että wc-tiloista kuin maaseutumatkailun majoitustilojakin.


title: Aamiaismajoitus

text: Terveydensuojelulain ilmoitusvelvollisuus koskee myös aamiaismajoitusta silloin, kun käytössä on erillisiä majotukseen tarkoitettuja tiloja.


title: Aamiaismajoitus

text: Aamiaismajoitustoiminta sisältää majoituksen sekä mahdollisuuden peseytymiseen ja aamiaiseen. Vieraat majoitetaan yksittäisiin huoneisiin, ja aamulla tarjoillaan aamupala ruokasalissa tai keittiössä. Kylpyhuoneet voivat olla joko henkilökohtaisia tai jaettavia muiden talon asukkaiden kanssa. Palveluun voi liittää oheispalveluja majoittamisen ja aamiaisen lisäksi, joita voivat olla esimerkiksi saunomis- ja ulkoilumahdollisuus, tai vaikka jonkinlainen terveyspalvelu.


title: Aamiaismajoitus

text: Suomalaiset aamiaismajoitusyritykset sijaitsevat useimmiten haja-asutusalueilla tai maatilojen yhteydessä. Maatilojen suurissa päärakennuksissa onkin ollut tyhjiä huoneita, jotka kunnostuksen jälkeen on otettu majoitustoiminnalliseen käyttöön.


title: Aamiaismajoitus

text: Aamiaismajoitustoiminta voi olla ympärivuotista tai kausiluonteista riippuen yrityksen sijainnista. Jos yritys esimerkiksi sijaitsee vilkkaasti liikennöidyn tien varrella tai keskellä kaupunkia, saattaa toimentulo olla turvattu ympäri vuoden. Aamiaismajoitus voi toimia joko ensisijaisena elinkeinona tai toissijaisena tulonlähteenä. Joissain tapauksissa toiminta voi olla kausiluonteista, minkä vuoksi se tuottaa yrittäjälle hieman epävarman toimeentulon. Tällöin aamiaismajoituksen harjoittaminen saatetaankin liitetään jonkun toisen elinkeinon rinnalle toissijaiseksi tulonlähteeksi. Henkilökunta koostuu useimmiten talon omistajien perheenjäsenistä, jotka asuvat talossa, tai muutamasta ulkopuolelta palkatusta henkilöstä.


title: Cpio

text: cpio on kopiointiin, varmuuskopiointiin ja arkistointiin tarkoitettu Unix-ohjelma sekä sen tuottama tiedostomuoto. Alun perin se oli tehty nauha-arkistointia varten. cpio:n käyttö RPM-paketoinnissa tekee siitä tärkeän arkistointimuodon.Tehdään arkisto koko kovalevystä sisältöineen:


title: Cpio

text: Listataan yllä luodun arkiston kaikki tiedostot:


title: Cpio

text: Kopioidaan hakemiston /home/user1 sisältö hakemistoon /home/user2:


title: Light at the End of the World

text: Light at the End of the World on brittiläisen synthpop-yhtye Erasuren kolmastoista studioalbumi.


title: Light at the End of the World

text: Albumilla yhtye vei soundinsa aiempaa nopeatempoisempaan ja tanssittavampaan suuntaan. Kappaleiden sanoitukset käsittelevät entistä henkilökohtaisempia teemoja, kuten kappaleessa "Storm in a Teacup" laulaja Andy Bellin äidin alkoholismia. Kaikki kappaleet kirjoittaneet Vince Clarke ja Andy Bell.


title: Maatilamatkailu

text:
Maatilamatkailu tarkoittaa lomanviettoa tai lyhyempää aamiaismajoitusta maatilalla tai maatilan liepeillä sijaitsevassa vuokramökissä, aitassa tai muussa rakennuksessa. Maatila voi tarjota majoitustilojen ja mahdollisen ruokailun lisäksi vierailleen erilaisia aktiviteetteja, kuten ratsastusta, kalastusta ja veneilyä. Monet maaseutumatkailukohteet tarjoavat myös koulutus-, kokous- ja juhlatiloja sekä pitopalvelua paikallisine perinneruokineen.
Maatilamatkailu on osa laajempaa käsitettä "maaseutumatkailu", joka erään määritelmän mukaan rajoittuu kaupunkiympäristöjen ja erämaa-alueiden välisille alueille, vetovoimatekijöinään rauhallisuus, väljyys, maaseutumainen elämäntapa, luonto, maisema, perinteiset ihmiset, rentoutuminen ja seikkailu. Toisen määritelmän mukaan maaseutumatkailu kattaa paikallisten ihmisten tarjoamat matkailuaktiviteetit, jotka perustuvat sekä luonnonvaraisen että ihmisten muokkaaman maaseutuympäristön vahvuuksiin. Eräs suomalainen määritelmä vuodelta 1997 menee lähemmäs maatilamatkailua korostamalla, että maaseutumatkailu on usein pienimuotoista, maatilatalouteen ja ulkoiluun liittyvää, yksilöllistä palvelua, jonka päätuote on majoitus tai maatilaloma.


title: Maatilamatkailu

text: Maatalouselinkeinon ja matkailun yhdistäminen on vuosikymmenten kuluessa tullut yhä vaikeammaksi tehomaatalouden ja tarttuvien eläintautien torjunnan vuoksi. Sivullisia ei enää helposti voi päästää koneistetuille ja hygieniaansa varjeleville maatiloille, eivätkä niiden olosuhteet useinkaan enää vastaa romanttisia mielikuvia maalaisidyllistä. Esimerkiksi Britanniassa vuoden 2001 hullun lehmän tautiepidemia pakotti sulkemaan lähes kaikki maatilat ja myös monet niiden lähellä olevat kohteet ulkopuolisten vierailuilta, jolloin maaseutumatkailun asiakasmäärät romahtivat, mutta toipuivat ennalleen odottamattoman pian. Epidemian arveltiin jopa piristäneen maaseutumatkailua, koska sen aiheuttamista matkailuelinkeinon menetyksistä uutisointi kiinnitti huomiota maaseudun tarjontaan.


title: Maatilamatkailu

text: Tyypillisesti mökinvuokraaja on tehnyt omalle tontilleen muutamia mökkejä, joita yrittäjä joko itse tai matkailuorganisaatioiden kautta vuokraa. Nykyajan mökit pohjautuvat 1960–1970 –luvun ratkaisuihin ja tilan omistajien omiin tarpeisiin, ja käsityksiin millaista majoitusta lomanviettäjät kaipaavat. Lomamökeistä saatava tuotto on yleensä vähäinen, joten toimeentulo hankitaan yleisesti maataloudesta tai muista ammateista. Osa mökeistä rakennetaan vain kesäkäyttöön, sillä varsinkin Etelä-Suomessa käytettävät lomaviikot ovat lyhyet. Kalustus ja sisustus, sekä tilat ja tarvikkeet ruoan valmistamiseen ja astioiden pesemiseen kuuluvat pakettiin samoin kuin vuodevaatteet, peseytymistilat, käymälätilat/jätehuolto ja energia lämmittämiseen, keittämiseen ja valaistukseen. Mökkiyrittäjän on huollettava mökki kauden alkaessa ja aina vieraiden vaihtuessa. Yrittäjän on pidettävä huolta myös yleisistä tiloista ja asioista kuten soutuveneestä. Kylmänä vuodenaikana mökki luovutetaan lämmitettynä.


title: Maatilamatkailu

text: Maatilan täysihoitoon kuuluu majoituksen ja aterioiden lisäksi peseytymismahdollisuus (sauna), liinavaatteet ja mahdollisesti joitain aktiviteetteja, esimerkiksi soutuveneitä. Tasoluokittain on käytössä tähtiluokitus vaatimattomasta ja sähköistetystä asumuksesta, korkeatasoiseen aktiviteetteja ja yksityissaniteettitilat tarjoavaan lomamökkiin.


title: Maatilamatkailu

text: Maatilamatkailu sai Suomessa alkunsa 1960-luvun taitteessa, kun tuettua sosiaalista lomatoimintaa järjestävä Lomaliitto sai ruotsalaiselta sisarjärjestöltään Resolta ajatuksen maatiloilla tapahtuvasta lomatoiminnasta sen omien lomakeskusten suosituimpina kesä- ja talvilomakausina. Matkailuelinkeino oli tuolloin kasvussa Suomessa myös alhaisen hintatason ansiosta, jonka avulla Suomeen saatiin houkuteltua ulkomaisia auto- ja bussimatkailijoita.


title: Maatilamatkailu

text: Vuonna 1964 Lomaliitolla oli tarjolla 1 200 vuodepaikkaa 200 maatalossa. Pian maatilalomia alkoi järjestää myös maatalousväen lomajärjestö Lomayhtymä tuotenimellä Sininen rengas. Lisäksi Suomen Matkailuliitto järjesti maatilamajoitusta Lapissa talvilomien aikana. Vuonna 1967 nämä kolme organisaatiota yhdistivät toimintansa Lomarengas ry:ksi. Vuonna 1974 Lomarenkaan varausjärjestelmässä oli 24 täysihoitoa tarjoavaa maatilaa ja 1 600 lomamökkiä, jotka tarjosivat yhteensä 7 850 vuodepaikkaa.


title: Maatilamatkailu

text: 1970-luvun keskivaiheilla Lomarengas, Kansanvalistusseura, Maatalouskeskusten liitto ja Pellervo-seura laati maatilamatkailusta opetusaineiston. Vuonna 1978 Matkailun edistämiskeskuksen maatilamatkailutyöryhmän raportin mukaan Suomessa oli noin 10 000 vuokrattavaa lomamökkiä ja 140 täysihoitoa tarjoavaa maatilaa. Mökkien arveltiin tarjoavan noin 1,6 miljoonaa yöpymisvuorokautta vuodessa, mikä vastasi kuudennesta kaikista majoituselinkeinon yöpymisistä, kesäsesongin osalta noin kolmannesta.


title: Maatilamatkailu

text: 1980-luvulle tultaessa täyshoitolomien suosio oli vähentynyt niin, että Suomen vilkkaimmassa maatilamatkailukunnassa Hauholla täyshoitoa tarjoavia maatiloja oli enää neljä, kun niitä oli vuosikymmen aiemmin ollut 18. Vuokramökkien tarjoajia Hauholla oli tuolloin kolmisenkymmentä, ja tarjonta oli lisääntymään päin. 1980-luvulla maatilamatkailua kehitettiin monin eri hankkein, kuten vuokramökkien suunnittelu- ja sisustustyökaluin ja vuokramökkien laatuluokitusjärjestelmin..


title: Maatilamatkailu

text: 2010-luvun lopulla maatilamatkailua järjestäviä ja edistäviä organisaatioita ovat Lomarengas, siitä vuonna 1997 eriytetty yleishyödyllinen Lomalaidun ry, Metsähallitus, Maa- ja metsätaloustuottajain Keskusliitto, Suomen luontoyrittäjyysverkosto ry, Suomen Maaseutumatkailuyrittäjät ry, viinitilojen yhdistys Suomen Viiniyrittäjät ry sekä valtioneuvoston asettama Maaseutupolitiikan neuvosto (MANE). ProAgria myöntää maaseutumatkailuyrityksille hakemuksesta Maakuntien Parhaat -laatumerkkiä. Ekologisuutta korostavaa maaseutu- ja luontomatkailua edistää Suomen luomumatkailuyhdistys – ECEAT Suomi ry. Se kuuluu eurooppalaiseen ECEAT-organisaatioon (European Centre for Ecological and Agricultural Tourism).


title: Antti Into Virtanen

text: Antti Into Virtanen (s. 4. marraskuuta 1955 Juttila, Tuulos) on suomalainen taidemaalari. Virtanen on maalannut vuodesta 1971 lähtien, ennen maalaamista hän toimi suutarina Helsingissä. Ammatikseen hän alkoi maalata vuonna 1980, ja myöhemmin hän muutti takaisin Juttilaan. Virtasen puoliso on Liisa Virtanen, ja heillä on kaksi lasta.


title: Antti Into Virtanen

text: Virtasen suurin innoittaja on luonto. Hän on maalannut useita teoksia mallinaan Tuuloksen maalaisnäkymät. Monissa Virtasen töissä esiintyy punatulkku, joka on hänen mielestään Suomen kaunein lintu. Hän on maalannut myös muutamia henkilökuvia, muun muassa Tarja Halosesta ja Pentti Arajärvestä. Suurin osa Virtasen maalauksista edustaa tyylisuunnaltaan realismia.


title: Antti Into Virtanen

text: Virtanen on pitänyt monia näyttelyjä omista töistään. Suuri osa niistä on pidetty Tuuloksessa. Yksi hänen töistään on löytänyt paikkansa presidentin kesäasunnosta Kultarannasta.


title: Leirintäalue

text: Leirintäalue on tilapäiseen majoitukseen tarkoitettu alue. Esimerkiksi kierto- ja omatoimilomilla matkustavat henkilöt voivat majoittua leirintäalueelle matkailuautoon, asuntovaunuun, telttaan tai voivat usein vuokrata myös mökin.


title: Leirintäalue

text: Leirintäalueiden palvelut mahdollistavat pitkään asumisen. Muun muassa pyykkitupa, sauna, keittiörakennus, televisio- ja oleskelutila, leikkihuone ja -kenttä, elintarvikekauppa, nuotiopaikka ja uimaranta kuuluvat monen leirintäalueen peruspalveluihin. Joillakin leirintäalueilla järjestetään myös erilaisia oheispalveluja ja aktiviteetteja, joista esimerkkeinä vaellus ja kanootin vuokraus. Leirintämatkailusesonki Suomessa keskittyy juhannuksen ja elokuun välille.


title: Leirintäalue

text: Leirintäalueet luokitellaan Suomessa 5-portaisen järjestelmän mukaan 1–5 tähdellä. Järjestelmä otettiin käyttöön vuonna 1996. Leirintäalueiden luokitus on Suomessa vapaaehtoista. Suurin osa suomalaisista luokitelluista leirintäalueista on saanut kolme tähteä, viiden tähden tason ovat saavuttaneet toistaiseksi vain Kuopion Rauhalahti, Manamansalon leirintäalue Vaalassa, Poroholman lomakeskus Raumalla ja Santalahti Kotkassa. Suomessa on tällä hetkellä noin 330 yleistä leirintäaluetta, joissa on tilaa 125 000 ihmiselle.


title: Feuerbach

text: Feuerbach on seuraavien tunnettujen saksalaisten sukunimi:


title: Robert Zoellick

text: Robert Bruce Zoellick (s. 25. heinäkuuta 1953 Naperville, Illinois, Yhdysvallat) on yhdysvaltalainen poliitikko ja juristin koulutuksen saanut investointipankkiiri sekä Maailmanpankin entinen johtaja (2007-2012). Hän on aikaisemmin toiminut mm. Yhdysvaltain entisenä kaupan edustajana ja apulaisulkoministerinä Condoleezza Ricen alaisuudessa.


title: Robert Zoellick

text: Yhdysvaltain presidentti George W. Bush esitti häntä Maailmanpankin uudeksi pääjohtajaksi Paul Wolfowitzin tilalle, joka joutui eroamaan tehtävistään 30. kesäkuuta 2007. Zoellick valittiin pääjohtajaksi viisivuotiselle kaudelle, eikä hän enää jatka kauden päätyttyä 30. kesäkuuta 2012. Tällä hetkellä Zoellick työskentelee investointipankki "Goldman Sachsin" kansainvälisen kaupan varapuheenjohtajana. Hän on vannoutunut vapaakaupan kannattaja.


title: Leave Me Alone

text: Leave Me Alone on Hanna Pakarisen kappale "Lovers"-albumilta vuodelta 2007. Kappaleen on säveltänyt Martti Vuorinen ja Mika Huttunen, sanoittanut Martti Vuorinen ja Hanna Pakarinen. Kappaleesta tehtiin Euroviisujen vuoksi myös musiikkivideo.


title: Leave Me Alone

text: "Leave Me Alone" oli Suomen edustuskappale vuoden 2007 Euroviisuissa.


title: Leave Me Alone

text: Suomi oli suoraan mukana finaalissa edellisvuoden voiton ansiosta. Pakarisen esiintymisvuoro oli viidentenä. Leave Me Alone sijoittui lopulta 17. saatuaan yhteensä 53 pistettä. Täydet 12 pistettä antoivat Islanti ja Ruotsi.


title: Leave Me Alone

text:
Albumilla kappaleen kesto on 3.34, mutta Euroviisujen aikarajan vuoksi se editoitiin uuteen pituuteen.
Singlestä painettiin ainakin neljä eri versiota.


title: Aphrodite Terra

text: Aphrodite Terra (suom. 'Afroditen maa') on mannerta muistuttava alue lähellä Venuksen päiväntasaajaa. Sen pinta-ala on noin neljä kertaa toisen Venuksen "mantereen", Ishtar Terran kokoinen. Aphrodite Terra sijaitsee Venuksessa leveydellä 10 pohjoista - 10 eteläistä leveyttä suunnilleen 60–150 itäistä pituutta. Manner on 1-5 km korkealla eli selvästi korkeammalla kuin muu Venuksen pinta. Kaksi laajinta korkeaa aluetta ovat Ovda Regio mantereenkeskiosassa ja Thetis Regio sen itäosassa.


title: Aphrodite Terra

text: Aphrodite Terran keskiosissa on suuria nauhamaisia laaksoja, muun muassa Dali Chasmata ja Diana Chasmata.


title: Retikulosyytti

text: Retikulosyytti ( = "ontelo, solu") on nisäkkäiden punasolun epäkypsä muoto. Niitä vapautuu verenkiertoon, jossa ne kypsyvät lopullisesti. Retikulosyyteissä ei ole enää tumaa, mutta niissä on yhä mitokondrioita, Golgin laitteita ja ribosomeja. Näiden soluelinten avulla syntetisoidaan hemoglobiinia ja muodostetaan solun tukirankaa.


title: Retikulosyytti

text: Retikulosyytin nimi tulee sanasta "reticular", joka tarkoittaa verkkomaista. Nimitys johtuu ribosomi-RNA:sta, joka näyttää sopivassa värjäyksessä verkkomaiselta.


title: Retikulosyytti

text: Elimistön punasolumäärän laskiessa, esimerkiksi verenvuodon seurauksena, kasvaa punasolujen tuotanto luuytimessä ja retikulosyyttien osuus verenkierrossa. Retikulosyyttilaskennan avulla saadaan tarvittaessa luotettava kuva punasolujen muodostumisnopeudesta.


title: Alan Gelfand

text: Alan "Ollie" Gelfand (s. 1963 New York) on rullalautailutemppu ollien keksijä.


title: Alan Gelfand

text: Gelfand muutti New Yorkista Hollywoodiin, Floridaan perheensä kanssa vuonna 1968. Alan Gelfand aloitti rullalautailun vuonna 1974, kun hänen isänsä osti hänelle ensimmäisen rullalautansa. Vuonna 1976 hän voitti Etelä-Floridan rullalautailukilpailun.


title: Asiakastutkimus

text: Asiakastutkimus on tutkimus, jolla selvitetään esimerkiksi asiakastyytyväisyyttä, asiakkaiden mieltymyksiä, ostopäätöksiin vaikuttavia tekijöitä tai asiakassuhteen muutoksia. Asiakastutkimuksen tiedonkeruumetodit ovat markkinatutkimuksen kaltaisia, eli asiakastutkimuksen tiedonkeruu tyypillisimmin toteutetaan kyselynä.


title: Asiakastutkimus

text: Asiakastyytyväisyys on yksi yrityksen tärkeimpiä tavoitteita kestävän kehityksen varmistamisessa. Siksi asiakastyytyväisyystutkimus on tyypillisin asiakastutkimuksen muoto ja samalla yksi yleisimmin toteutettuja tutkimuksia yrityksissä.


title: Asiakastutkimus

text: Asiakastyytyväisyyteen liittyy kiinteästi asiakasuskollisuus tai asiakaslojaliteetti. Suomalaisten yritysten asiakasuskollisuutta on tutkittu mm. TNS gallupin Asiakkuusindeksi-tutkimuksessa.


title: Alikaliiperiammus

text: Alikaliiperiammus on tavallisimmin tykeissä käytetty ammus, jonka vaikuttava osa on halkaisijaltaan pienempi kuin sen aseen kaliiperi, jolla kyseinen ammus ammutaan.


title: Alikaliiperiammus

text: Alikaliiperiammuksella on mahdollista saavuttaa hyvin suuri lähtönopeus, minkä takia useimmat alikaliiperiammukset ovat panssarinläpäiseviä panssariammuksia. Suuren lähtönopeutensa ansiosta alikaliiperiammukset soveltuvat myös täsmäaseiden, kuten ohjusten, ja lentokoneiden torjuntaan.


title: Alikaliiperiammus

text: Alikaliiperiammuksia on olemassa kahta päätyyppiä: kiinteillä ohjausosilla varustetut alikaliiperiammukset ja irtoavilla ohjausosilla varustetut alikaliiperiammukset.


title: Alikaliiperiammus

text: Kiinteillä ohjausosilla varustetut alikaliiperiammukset on varustettu ohjausosilla, jotka tekevät ammuksen ulkomitoiltaan täyskaliiperiseksi. Kiinteillä ohjausosilla varustettuja alikaliiperiammuksia käytetään pääasiassa panssarintorjuntaan. Ammuksen vaikuttava osa, ydin, on kuitenkin kaliiperiltaan pienempi, esimerkiksi 1/3 ammuksen kaliiperista. Kun ammus osuu maaliinsa, ohjausosat hajoavat ja irtoavat ytimestä jolloin ydin alkaa tunkeutua panssariin. Irtoavilla ohjausosilla varustettujen alikaliiperiammusten vaikutus perustuu panssarista irtoavien kappaleiden sirpalevaikutukseen sekä ytimen iskuvaikutukseen maalin sisällä. Kiinteillä ohjausosilla varustettujen alikaliiperiammusten ytimien tavallisimpia valmistusmateriaaleja ovat volframikarbidi tai muut volframiseokset. Englantilaisperäinen nimitys tällä ammustyypille on APCR (Armour-Piercing Composite Rigid) ja amerikkalaisperäinen HVAP (Hyper Velocity Armor-Piercing).


title: Alikaliiperiammus

text: Irtoavilla ohjausosilla varustetuista alikaliiperiammuksista on olemassa kahta päätyyppiä: irtoavilla ohjausosilla varustettu pyrstövakautettu alikaliiperinen nuoliammus (nuoliammus) ja irtoavilla ohjausosilla varustettu rotaatiovakautettu alikaliiperiammus.


title: Alikaliiperiammus

text: Irtoavilla ohjausosilla varustettu pyrstövakautettu alikaliiperinen nuoliammuksen osia ovat ydin ja ohjausosat. Ytimen takaosaan on kiinnitetty kiinteät, ammuksen lennon aikana vakauttavat pyrstösiivekkeet sekä useim myös valojuovapanos, joka helpottaa tulen tähystämistä. Ohjausosat tekevät ammuksesta putkiaikana täyskaliiperisen toimien samalla tiivisteenä ja irtoavat ammuksen jätettyä putken. Ydin on halkaisijaltaan noin 1/5 putken kaliiperista ja hyvin pitkä suhteessa paksuuteensa, jopa 30 kertaa pidempi. Suuri pituus suhteessa paksuuteen mahdollistaa pienen poikkipintakuormituksen sekä suuren liike-energian kohdistumisen ammuksen kärkeen sen osuessa maaliin ja näin ollen suuren panssarinläpäisykyvyn. Ammuksia on valmistettu mm. köyhdytetystä uraanista, volframiseoksista ja terässeoksista. Kuten muillakin alikaliiperiammuksilla, ammuksen vaikutus perustuu panssarista irtoavien kappaleiden sirpalevaikutukseen ja ytimen iskuvaikutukseen maalin sisällä. Köyhdytetystä uraanista valmistetuilla ammuksilla on näiden lisäksi voimakas sytytysvaikutus maalin sisällä. Ammustyypin englanninkielinen nimitys on APFSDS (Armor-Piercing Fin-Stabilized Discarding Sabot).


title: Alikaliiperiammus

text: Irtoavilla ohjausosilla varustettu rotaatiovakautettu alikaliiperiammus koostuu ytimestä ja ohjausosista. Ydin halkaisijaltaan on noin 1/2 tai 1/3 putken kaliiperista ja noin 4 kertaa halkaisijansa pituinen. Ytimen kärjessä voi olla erillinen kärkikappale, jonka tarkoituksena on estää ammuksen kimpoaminen sen osuessa panssariin. Lisäksi ytimen perässä on usein valojuovapanos. Rotaatiovakautetun irtoavilla ohjausosilla varustetun alikaliiperiammuksen ytimessä ei ole vakauttavia siivekkeitä, vaan ammus vakautetaan rihlojen antaman pitkittäisen pyörimisliikkeen avulla. Tämän takia ammustyyppiä käytetään vain rihlatuilla putkilla varustetuissa tykeissä. Ohjausosat irtoavat ammuksen jätettyä putken ja ammuksen vaikutus maalissa perustuu panssarista irtoavien kappaleiden sirpalevaikutukseen ja ytimen iskuvaikutukseen. Tämä ammustyyppi on jo vanhentunut taistelupanssarivaunujen ampumatarvikkeena, mutta sitä käytetään vielä yleisesti konetykeissä. Ammustyypin englanninkielinen nimitys on APDS (Armor-Piercing Discarding Sabot).


title: Alikaliiperiammus

text: Alikaliiperikranaatti on hyvin harvinainen ampumatarviketyyppi, joka ei ole ollut laajamittaisessa käytössä. Saksalaiset käyttivät jonkin verran irtoavilla ohjausosilla varustettuja alikaliiperisia panssarikranaatteja kenttätykeillä toisen maailmansodan aikana, mutta niiden valmistusmäärä jäi ilmeisesti suhteellisen vähäiseksi. Saksalaiset suorittivat lisäksi koeammuntoja ilmatorjuntatykistölle tarkoitetuilla alikaliiperisilla sirpalekranaateilla.


title: Volbeat

text:
Volbeat on tanskalainen heavy metal -yhtye, joka perustettiin vuonna 2001 Michael Poulsenin aiemman tunnetun Dominus-yhtyeen lopetettua. Volbeat soittaa metallia ja rockia, joissa erottuu 1950-luvun rock and rollin vaikutus. Laulaja-kitaristi Michael Poulsen onkin maininnut vaikuttajikseen muun muassa Elvis Presleyn ja Johnny Cashin. Bändin levyjä on myyty maailmanlaajuisesti yli 3 miljoonaa kappaletta.
Volbeat julkaisi vuoden parhaaksi palkitun esikoisalbuminsa 6. elokuuta 2005 muutaman demon jälkeen. Lisäksi yhtye on palkittu myös vuoden 2003 tulokkaana. Yhtyeen kappaleita on ollut sekä Ruotsin että Ranskan 30 soitetuimman kappaleen listoilla, ja yksi kappale löytyy myös tanskalaisen lumilautailuelokuva Frostin taustamusiikeista. Volbeatin vuonna 2008 julkaistu albumi, "Guitar Gangsters & Cadillac Blood", nousi heti ilmestyttyään Suomen listaykköseksi. Albumilistan ykköseksi ylsi myös yhtyeen uusin albumi, Beyond Hell / Above Heaven, jolta löytyy muun muassa Suomen radiokanavilla runsaasti soittoaikaa saanut single "Fallen". Albumi on saanut myös paljon kehuja.
Tammikuussa 2013 yhtye ilmoitti, että sen uusin levy tultaisiin julkaisemaan keväällä 2013 kantaen nimeä "Outlaw Gentlemen & Shady Ladies". Myöhemmin yhtye ilmoitti tarkaksi julkaisupäivämääräksi 8. huhtikuuta 2013. Samalla bändin uudeksi kitaristiksi ilmoitettiin entinen Anthraxin kitaristi Rob Caggiano. Poulsen kommentoi tilannetta: "Kaikki sujui Robin kanssa studiossa niin hyvin, että päätimme pitää hänet. Oikeastaan menimme studioon äänittämään uutta albumia kolmena jäsenenä ja yhtenä ylimääräisenä, ja tulimme sieltä takaisin bändinä!"


title: E. Kilpeläinen

text: E. (Kaarlo Edvard) Kilpeläinen (4. lokakuuta 1879 Nastola – 28. toukokuuta 1941 Helsinki) oli kirkkoherra, kokoomuksen kansanedustaja ja ministeri.


title: E. Kilpeläinen

text: E. Kilpeläinen syntyi maakauppias Kaarlo Kustaa Kilpeläisen ja Amanda Siljanderin perheeseen Nastolassa vuonna 1879. Poika lähetettiin kymmenvuotiaana Hämeenlinnan lyseoon. Kesäloman jälkeen eron haikeus sai vanhemmat antamaan periksi pojan pyyntöön. Poika sai jäädä kotiin. Hänestä oli tuleva kauppias. Vuosien päästä kuitenkin eräs papin poika valkolakin saatuaan lähetti Edvardille tervehdyksen, että tämänkin olisi päästävä lukemaan. Niin Isä ja poika lähtivät käymään kirkkoherra Nathanael Borgin luona, jolle annettiin valta päättää, lähteekö Edvard opiskelemaan. Ratkaiseviksi muodostuivat Borgin sanat: ”Pojan on päästävä lukemaan!”


title: E. Kilpeläinen

text: Seitsemäntoistavuotias nuorukainen ryhtyi vuonna 1896 opiskelemaan koko tarmollaan. Hän meni aamuisin kello neljän aikaan kylän kansakoululle tyhjään luokkahuoneeseen lukemaan. Niinpä jo vuonna 1900 hän suoritti ylioppilastutkinnon. Tiiviit opinnot jatkuivat Helsingissä ja vuonna 1903 hän suoritti teologisen erotutkinnon. Hänet vihittiin papiksi samana vuonna. Pastoraalitutkinnon hän suoritti vuonna 1905.


title: E. Kilpeläinen

text: Vuonna 1908 hän avioitui Ida Matilda Lampénin kanssa. Perheeseen syntyivät lapset Irja Inkeri, Kaarlo Martti sekä Aarno Kaarlo.


title: E. Kilpeläinen

text: E. Kilpeläisen kirkollinen ura alkoi Kemiön vt. kappalaisena ja jatkui Suomusjärven vt. kirkkoherrana vuonna 1903. Hänestä tuli Paraisten vt. kirkkoherra 1904, Uudenkaupungin vt. kirkkoherrana hän toimi 1904–1905, Turun papiston apulaisena, vt. kappalaisena ja Turun lähetysyhdistyksen pappina 1905–1908 sekä Lähetyskirkon Betel-kirkon saarnaajana Turussa 1906–1908. Tämän jälkeen Kilpeläinen toimi Perniön kappalaisena 1908–1915 ja sitten kirkkoherrana Kotkassa 1915–1921, Koivistolla 1921–1923, Kymissä 1923–1927, Perniössä 1927–1932, viimeksi Raumalla 1932–1941. Hän toimi myös kaikkien kirkolliskokousten jäsenenä aikavälillä 1918-1941. Kaksi kautta hän toimi Turun tuomiokapitulin asessorina. Kilpeläinen sai rovastin arvonimen 1921.


title: E. Kilpeläinen

text:
Politiikassa Kilpeläinen oli suomalaisen puolueen kansanedustaja 1914 Turun läänin eteläisestä vaalipiiristä sekä kokoomuksen kansanedustaja 1922–1926 Viipurin läänin läntisestä vaalipiiristä ja Turun läänin eteläisestä vaalipiiristä 1929–1932 ja 1936–1938. Toimikausinaan hän kuului Pankki-, Sivistys-,
Ulkoasiain- ja Suureen valiokuntaan. Hän toimi sosiaaliministerinä Sunilan II hallituksessa 1931–1932 ja oli presidentin valitsijamies vuosien 1937 ja 1940 presidentinvaaleissa.


title: E. Kilpeläinen

text: Aluksi E. Kilpeläinen vastusti vapaakirkollisuutta, kunnes hänen ajatuksensa muuttuivat. Viipurin kristillisessä ylioppilaskokouksessa 1902 hän koki hengellisen murroksen, jossa välikappaleena oli vapaakirkollinen ylioppilas. Elämänikäisen vaikutuksen tekivät häneen kristillisen ylioppilasliikkeen johtajat Paul Nicolay ja K. A. Wrede koruttomilla herätyspuheillaan. Muita vaikuttajia olivat norjalainen herätyssaarnaaja Albert Lunde sekä lähetyssaarnaaja Frans Hannula.


title: E. Kilpeläinen

text: ”Sielujenpelastus on aina oleva numero yksi”, Kilpeläinen terotti läpi elämänsä. Myöhemmin hän lähentyi Martti Lutheria ja kansankirkkoa. Erittäin antavaksi Kilpeläinen koki ystävyyden professori O. Hallesbyn kanssa.


title: E. Kilpeläinen

text: Puhetavan selvyys, yksinkertaisuus ja rauhallisuus olivat Kilpeläiselle ominaisia. Puhujassa paloi salattu tuli: halu viedä sieluja Kristuksen tykö. Kansliatehtävissä ja seurakunnallisten virallisten asioiden hoitajana Kilpeläinen oli johdonmukainen ja matemaattinen.


title: E. Kilpeläinen

text: Kirkolliskokouksessa ja asessorin tehtävissä Kilpeläinen oli tunnollinen ja tehtäviinsä täsmällisesti paneutuva. Eduskuntatyön Kilpeläinen koki kuluttavaksi. Sekä ryhmässä että eduskunnassa hän esiintyi harvakseltaan. Enimmäkseen hän otti kantaa kristillisyyttä ja kirkkoa koskeviin sekä sosiaalista lainsäädäntöä koskeviin kysymyksiin.


title: E. Kilpeläinen

text: Kilpeläinen oli tavattoman ahkera. Ennätysajassa suoritetut opinnot vaativat veronsa: hän kärsi unettomuudesta. Yömyöhällä ja varhain aamulla hän oli täydessä työssä. Kolmenkymmenenkolmen avioliittovuoden aikana hän suostui yhtenä kesänä viettämään perheen vaatimuksesta kolmen viikon loman.


title: E. Kilpeläinen

text: Kilpeläinen toimi yleensä pari vuotta yhdessä seurakunnassa. Hän kyllä viihtyi kussakin seurakunnassa, mutta hänellä oli eteenpäin pyrkimisen halu. Häntä on kuvattu jossakin määrin sulkeutuneeksi. Toisaalta hän oli aina valmis, yöllä tai päivällä, sairasmatkalle.


title: E. Kilpeläinen

text: E. Kilpeläinen oli Elämän kevät -lehden päätoimittaja 1908–1920 sekä  Herättäjä-lehden toimittaja 1934–1940.  Hän julkaisi muun muassa teoksen "Sisälähetys pääpiirteissään"  sekä saarnakokoelmat "Elämän tie" ja "Tie rauhaan".


title: Oskari Reinikainen

text: Oskar (Oskari) Brynolf Reinikainen (1. joulukuuta 1885 Parikkala – 12. marraskuuta 1969 Helsinki) oli lääkäri, lääkintöhallituksen pääjohtaja ja sosiaalidemokraattinen kansanedustaja ja ministeri.


title: Oskari Reinikainen

text: Reinikaisen vanhemmat olivat maakauppias Pekko Juhana Reinikainen ja Anna Maria Suomalainen ja puoliso vuodesta 1912 Lyyli Hiekkanen. Hän pääsi ylioppilaaksi 1905 ja valmistui lääketieteen kandidaatiksi 1909 ja lisensiaatiksi 1914. Reinikainen toimi kunnanlääkärinä Luumäellä 1912, Akaassa 1913 ja Hartolassa 1914. Hän oli yksityislääkärinä Viipurissa 1914–1939 ja lääkintöhallituksen pääjohtajana 1939–1953. Reinikainen toimi myös Viipurin osuusliikkeen henkilökunnan lääkärinä ja Kansa-yhtiön ylilääkärinä 1939–1956. Suomen sisällissodan jälkeen 1918 hän oli vankileirin lääkärinä.


title: Oskari Reinikainen

text: Reinikainen sai professorin arvonimen 1947.


title: Oskari Reinikainen

text: Reinikainen oli SDP:n kansanedustajana Viipurin läänin läntisestä vaalipiiristä 1919–1944. Hän oli eduskunnan talousvaliokunnan puheenjohtajana 1922–1931 ja 1932–1944. Reinikainen toimi apulaissosiaaliministerinä Cajanderin III hallituksessa 1938–1939. Presidentin valitsijamiehenä Reinikainen oli vuosien 1925, 1931, 1937, 1940 ja 1943 presidentinvaaleissa. Kunnallispolitiikassa hän oli mukana Viipurin kaupunginvaltuuston varapuheenjohtajana.


title: Tim Henman

text: Timothy "Tim" Henry Henman, OBE (s. 6. syyskuuta 1974 Oxford) on englantilainen tennispelaaja. Hän oli ensimmäinen brittipelaaja sitten Roger Taylorin 1970-luvulla, joka selvisi välieriin Wimbelonin tennisturnauksen miesten kaksinpelissä. Ennen Andy Murrayn nousua tennismaailman huipulle häntä pidettiin Ison-Britannian ainoana voittajaehdokkaana Wimbledonissa. Henmanin uran aikana maan viimeisin miesten kaksinpelin Wimbledon-voittaja oli Fred Perry vuodelta 1936.


title: Tim Henman

text: Henman aloitti ammattilaisuransa vuonna 1993 ja pelasi Grand Slam -turnausten välierissä kuusi kertaa (Ranskan avoimet 2004, Wimbledon 1998, 1999, 2001 ja 2002, Yhdysvaltain avoimet 2004). Tenniksen ATP-listalla Henman oli parhaimmillaan neljäs (8. heinäkuuta 2002). Henman voitti urallaan 11 kaksinpeliturnausta ja neljä nelinpeliturnausta. Atlantan olympialaisissa 1996 Henman sai hopeaa miesten nelinpelissä yhdessä Neil Broadin kanssa.


title: Tim Henman

text: Henman pelasi viimeisen Grand Slaminsa vuoden 2007 Yhdysvaltain avoimissa, jossa hän putosi toisella kierroksella Ranskan Jo-Wilfried Tsongalle. Hän pelasi vielä brittien Davis Cup -joukkueessa syyskuussa 2007, jonka jälkeen päätti uransa.


title: Super Mario Bros. Deluxe

text: Super Mario Bros. Deluxe on Game Boy Colorille tehty käännös NES:n hitistä Super Mario Bros. Kyseessä on sama Super Mario Bros. kuin NES:llä muutamilla uudistuksilla. Grafiikka on samaa vanhaa mitä NES:llä, eikä Super Mario All-Stars -tyylin päivitystä tehty GBC:n teknisistä syistä johtuen. Erot olivat muiden muassa tallennus, challenge mode ja maailmankartta. Lisäksi pelistä löytyy muutamia bonuksia, kuten alkuperäinen SMB: The Lost Levels (viisi viimeistä maailmaa poistettiin kokonaan), Mario Bros. moninpelinä sekä pari alkuperäiseen SMB:n perustuvaa peliä ja muutama minipeli. Pelin suosion vuoksi Nintendo aloitti Super Mario Advance -kierrätyssarjan.


title: Takao Momiyama

text: Takao Momiyama (, s. , Japani) on Ruotsissa asuva japanilainen tekstiilitaiteilija ja budō-opettaja (ZNKR iaidō 7. dan renshi, ZNKR jōdō 7. dan ja kendō 5. dan). Momiyama on yhdessä Rolf Radakovitsin kanssa vaikuttanut suuresti ZNKR iaidōn ja ZNKR jōdōn harjoittelun lisääntymiseen Suomessa 2000-luvulla johtamalla lukuisia leirejä Suomessa kummassakin lajissa. Ensimmäisen virallisen leirityksen ZNKR iaidōssa ja ZNKR jōdōssa Momiyama piti vuonna 1997 Pori jazz -kendō-leirillä.


title: Takao Momiyama

text: Momiyama harjoittelee aktiivisesti sekä kendōta (16-vuotiaasta) että iaidōta ja jōdōta. Kouluaikoinaan hän harrasti myös judoa.


title: Saint Vincent ja Grenadiinien lippu

text: Saint Vincent ja Grenadiinien lippu otettiin käyttöön 21. lokakuuta 1985. Sen mittasuhteet ovat 2:3. Keskellä lippua on kahden kapeamman kentän välissä leveä keltainen kenttä. Tangon puolella sijaitseva kenttä on sininen ja liehuvan puolella oleva puolestaan vihreä. Lipun keskikentässä on kolme V-kuvion Saint Vincentin mukaan muodostavaa vihreää timanttia. Timantit viittaavat saarten lempinimeen "Antillien jalokivet". Sininen väri kuvaa merta ja taivasta. Keltainen kuvaa Grenadiinien kultaisia hiekkarantoja, ihmisten sydämellisyyttä ja iloista luonnetta. Vihreä puolestaan kuvaa ihmisten kestävää elinvoimaisuutta ja Saint Vincentin rehevää kasvillisuutta. Myös lipusta käytetään lempinimeä "Jalokivet".


title: The Mall

text: The Mall (/ðə mæl/)) on yksi Ison-Britannian pääkaupungin Lontoon merkittävimmistä kaduista. Se alkaa Buckinghamin palatsin edustalta ja päättyy Trafalgar Squarelle. Katu on suljettuna liikenteeltä sunnuntaisin ja yleisinä loma- tai juhlapäivinä, sekä ajoittain myös seremoniallisten tilaisuuksien vuoksi.


title: The Mall

text: The Mall rakennettiin 1800-luvun loppupuolella ja 1900-luvun alussa seremonialliseksi reitiksi. Samoihin aikoihin myös uusittiin Buckinghamin palatsin julkisivut ja Victoria Memorial pystytettiin palatsin edustalle. Valtiovierailujen aikaan Ison-Britannian hallitsija ja vieraileva valtionpäämies kuljetetaan juhlallisin menoin The Mallia pitkin Buckinghamin palatsiin. Tuolloin katu on koristeltu Ison-Britannian ja vierailevan valtionpäämiehen edustaman valtion lipuin.


title: Victoria Memorial

text: Victoria Memorial voi viitata useisiin Yhdistyneen kuningaskunnan kuningatar Viktorialle pystytettyihin muistomerkkeihin.


title: Jokipaju

text: Jokipaju ("Salix triandra") on yleensä 2–6 metriä korkea pieni pajuihin kuuluva puu tai suuri pensas. Se on kestävä, rehevä ja nopeakasvuinen. Jokipajun kasvutapa on löyhästi pallomainen. Se kasvaa veden äärellä tai kosteilla paikoilla. Jokipaju viihtyy parhaiten aurinkoisilla tai puolivarjoisilla, tuoreilla ja märillä kasvupaikoilla.


title: Jokipaju

text: Jokipajun lehdet ovat tummanvihreät, soikeat ja nystyhampaiset. Norkkosuomut ovat hailakankeltaiset. Oksat näyttävät vaaleilta, mutta vanhojen varsien hilseillessä punaruskea pinta tulee näkyviin.


title: Jokipaju

text: Jokipajua voidaan käyttää koristekasvina, ja sen versoja voi käyttää punontaan.


title: Jokipaju

text: Jokipaju on luokiteltu Suomessa silmälläpidettäväksi lajiksi.


title: Venusta tutkineet avaruusluotaimet

text: Venukseen on tehty kaikista planeetoista eniten miehittämättömiä lentoja, joista Neuvostoliiton Venera-ohjelman (1961–1983) luotaimia laskeutui myös planeetan pinnalle. Ensimmäinen Venuksen ohilennon tehnyt avaruusluotain, Neuvostoliiton Venera 1, oli myös ensimmäinen toiselle planeetalle lähetetty avaruusluotain. Yhteys luotaimeen katkesi kuitenkin ennen ohilentoa, joka tapahtui vuonna 1961. Ensimmäisen onnistuneen ohilennon teki Yhdysvaltain Mariner 2 vuonna 1962. Se mittasi Venuksen magneettikenttää ja pinnan lämpötilaa.


title: Venusta tutkineet avaruusluotaimet

text: Vuonna 1966 Venera 3 iskeytyi Venuksen pintaan. Siitä tuli ensimmäinen avaruusluotain toisen planeetan pinnalla. Sen sisarluotain Venera 2 lakkasi toimimasta ylikuumenemisen takia ennen ohilentonsa suorittamista. 18. lokakuuta 1967 Venera 4 -luotaimesta tuli ensimmäinen suoraan toiselta planeetalta mittaustuloksia lähettänyt laite, kun se tutki Venuksen ilmakehän painetta, lämpötilaa, tiheyttä ja koostumusta. Ilmakehän hiilidioksidipitoisuudeksi saatiin 95 prosenttia ja paineeksi paljon odotettua suurempi tulos, 75–100-kertainen Maan ilmakehään nähden. Tutkimustuloksia tarkensivat Venera 5 ja 6 toukokuussa 1969, mutta nekään eivät saavuttaneet planeetan pintaa: Venera 4:n akuista loppui virta, kun laskeutuja oli yhä leijumassa alaspäin tiheää kaasukehää; 5 ja 6 puolestaan tuhoutuivat korkeassa paineessa jo 18 kilometrin korkeudella pinnasta.


title: Venusta tutkineet avaruusluotaimet

text: Ensimmäinen onnistunut laskeutuminen pinnalle tapahtui 15. joulukuuta 1970, kun Venera 7 -luotain lähetti tietoa takaisin Venuksen pinnalta. Se mittasi pinnan lämpötilaksi 455–475 °C. Venera 8 laskeutui 22. heinäkuuta 1972. Venera 9 saapui Venuksen kiertoradalle 22. lokakuuta 1975, jolloin siitä tuli planeetan ensimmäinen satelliitti. Se oli varustettu kameroilla ja spektrometrillä, ja se lähetti tietoa planeetan pilvistä, ionosfääristä, magneettikentästä ja myös pinnasta tutkan avulla. Noin 135-kiloinen laskeutuja irtosi luotaimesta, teki useita mittauksia laskeutumisen aikana ja lähetti ensimmäiset kuvat Venuksen pinnalta. Kolme päivää Venera 9:n jälkeen saapui Venera 10 suorittamaan samoja tehtäviä.


title: Venusta tutkineet avaruusluotaimet

text: Vuonna 1978 NASA lähetti kaksi Pioneer-luotainta kohti Venusta. Toinen luotaimista oli "Pioneer Venus Orbiter", joka saapui elliptiselle kiertoradalle 4. joulukuuta. Se tutkakartoitti planeetan, melko epätarkasti tosin, ja otti myös valokuvia planeetasta. Lopulta sen kiertoradalla pitänyt polttoaine loppui ja se tuhoutui syöksyessään kaasukehään elokuussa 1992. "Pioneer Venus Multiprobe" sisälsi yhden suuren ja kolme pientä laskeutujaa, jotka saapuivat kaasukehään 9. joulukuuta. Yksi laskeutujista selvisi odotuksien vastaisesti 45 minuuttia pinnalla.


title: Venusta tutkineet avaruusluotaimet

text: Myös Neuvostoliitto lähetti 1978 Venukseen kaksi luotainta, Venera 11 ja 12. Ne pudottivat laskeutujansa ohittaessaan planeetan 21. ja 25. joulukuuta. Laskeutujissa oli värikamerat sekä maaperän tutkimiseen tarkoitettu pora ja analysaattori, jotka menivät kuitenkin epäkuntoon. Ne havaitsivat kuitenkin klooria ja rikkiä sekä voimakasta salamointia pilvikerroksessa.


title: Venusta tutkineet avaruusluotaimet

text: Venera 13 ja 14 saapuivat Venukseen 1. ja 5. maaliskuuta 1982 samalla toimintaohjelmalla kuin edeltäjänsä, ja tällä kertaa kaikki laitteet toimivat. Pinnasta saatiin ensimmäiset värikuvat, ja röntgenfluoresenssianalyysin perusteella todettiin pinnalla olevan basaltin tapaista kiveä. 10. ja 11. lokakuuta 1983 saapuivat Venera-ohjelman viimeiset luotaimet 15 ja 16 polaariselle kiertoradalle planeetan ympäri. Venera 15 analysoi ilmakehää Fourier-spektrometrillä ja molemmat luotaimet kartoittivat planeetan pohjoista kolmannesta tutkan avulla. Tulokset antoivat ensimmäisen yksityiskohtaisen kuvan Venuksen pinnan geologiasta, ja planeetan suuret kilpitulivuoret, koronat ja araknoidit löydettiin.


title: Venusta tutkineet avaruusluotaimet

text: Kesäkuussa 1985 venäläiset luotaimet Vega 1 ja 2 kohtasivat Venuksen ja lähettivät sen pinnalle laskeutujat, jotka keskittyivät pilvikerrosten koostumuksen ja rakenteen tutkimiseen. Ne havaitsivat kolmessa erillisessä pilvikerroksessa koostumuseroja. Myös pintaa tutkittiin jälleen poran ja spektrometrin avulla. Luotaimista irtosi myös kaksi eräänlaista säähavaintopalloa, jotka leijuivat noin 53 kilometrin korkeudella pinnasta kymmenien tuntien ajan tutkien tuulta ja ilmakehän ominaisuuksia tällä korkeudella ja havaiten odotettua enemmän turbulenssia ja konvektiovirtauksia. Ajoittain pallot kohtasivat 1–3 kilometrin syvyisiä ”ilmakuoppia”. Vega-luotaimet jatkoivat matkaansa kohti Halleyn komeettaa, jonka ne saavuttivat yhdeksän kuukauden kuluttua ja jota varten luotaimissa oli 14 lisätutkimuslaitetta.


title: Venusta tutkineet avaruusluotaimet

text: Vuonna 1989 lähetetty NASAn lähettämä Magellan-luotain saapui Venusta kiertävälle radalle elokuussa 1990. Se kiersi planeetan 7,3 kertaa päivässä kuvaten sen pintaa 17–28 kilometrin levyisinä kaistaleina. Kaistaleita tarvittiin yhteensä noin 1 800 koko planeetan pinnan kattamiseksi. Lopulta noin 98 % pinnasta saatiin kuvattua ja siitä 22 % stereokuvana, josta pystyttiin tekemään tietokoneella kolmiulotteisia malleja pinnanmuodoista. Magellanin tutkakuvat ovat tarkimpia ja kattavimpia mitä tähän mennessä on Venuksesta saatu.


title: Venusta tutkineet avaruusluotaimet

text: Ensimmäiset kuvat vastaanotettiin noin vuosi saapumisen jälkeen, ja syyskuussa 1990 aloitettiin järjestelmälliset kartoitustoimet. Ensimmäinen kuvaussarja, jossa kartoitettiin 84 % pinnasta, saatiin valmiiksi toukokuussa 1991. Toisessa sarjassa, joka alkoi tammikuussa 1992, kuvattiin pintaa toisesta kulmasta kolmiulotteisen käsityksen aikaansaamiseksi. Kolmas sarja keskeytyi päivää suunniteltua aikaisemmin syyskuussa 1992 laitteisto-ongelmien takia, mutta siihen mennessä lähes koko pinta oli saatu jo kuvattua. Sarjat 4, 5 ja 6 keräsivät tietoa Venuksen painovoimasta, mitä varten luotain jarrutti alimmalle mahdolliselle vakaalle radalle. Viimeisten kokeiden jälkeen lokakuussa 1994 Magellan ohjattiin syöksymään Venuksen kaasukehään, jossa se höyrystyi suurimmaksi osaksi.


title: Venusta tutkineet avaruusluotaimet

text: Useat muihin Aurinkokunnan osiin matkalla olleet luotaimet ovat kulkeneet Venuksen ohitse käyttäen planeetan painovoimaa eräänlaisena linkona lisävauhdin saamiseksi. Tällaisia luotaimia ovat olleet muun muassa Jupiteriin matkalla ollut Galileo sekä Saturnukseen matkannut Cassini-Huygens, joka teki kaksi ohilentoa. Tutkiessaan Venuksen lähettämää radiosäteilyä se ei havainnut lainkaan korkeataajuisia radioaaltoja (0,125–16 MHz), jotka normaalisti yhdistetään salamointiin. Havainto on siten ristiriidassa Venera-laskeutujien mittaustulosten kanssa. On mahdollista, että salamointi tapahtuu matalammilla taajuuksilla kuin Maassa, sillä alle yhden megahertsin taajuiset radiosignaalit eivät pysty läpäisemään Venuksen ionosfääriä. Galileo havaitsi merkkejä salamoinnista, mutta koska luotain ohitti Venuksen 60 kertaa Cassinia kauempaa, ovat sen tulokset arvoltaan vähäisempiä.


title: Venusta tutkineet avaruusluotaimet

text: ESA laukaisi Venus Express -luotaimen marraskuussa 2005, ja se asettui Venuksen kiertoradalle 4. huhtikuuta 2006. Luotaimen tehtävä on tutkia Venuksen ilmakehää ja pintaa kiertoradalta käsin. Alun perin luotaimen odotettiin toimivan kiertoradalla noin 500 maan vuorokauden ajan. Luotaimen tehtävä päättyi vuonna 2015.


title: Venusta tutkineet avaruusluotaimet

text: NASA:n 2004 lähettämä MESSENGER-luotain tutki Venusta muutamilla ohilennoilla. Luotaimen määränpää on Merkurius, mutta spiraalinmuotoisen radan johdosta se lensi Venuksen ohi kahdesti 2006 ja kerran 2007. Myös ESA:n ja JAXA:n suunnittelema BepiColombo-luotain ohittaa Venuksen matkallaan Merkuriukseen. Useita kertoja siirretty laukaisu tapahtunee lokakuussa 2018.


title: Strøget

text: Strøget ( tai ) on yhteisnimitys muutamalle toistensa jatkeina olevalle kadulle ja niiden välillä sijaitsevalle aukiolle Tanskan pääkaupungin Kööpenhaminan keskustassa. Sen muodostavat "Frederiksberggade", "Nytorv", "Gammeltorv", "Nygade", "Vimmelskaftet", "Amagertorv" ja "Østergade". Ne ovat kävelykatuja, ja yhdessä ne muodostavat Euroopan pisimmän kävelykadun.


title: Strøget

text: Yhteensä Strøget on noin 1,1 kilometrin pituinen ja ulottuu Rådhuspladsenilta Kongens Nytorv -aukiolle. Strøget on merkittävä turistinähtävyys ja yksi Euroopan vanhimmista kävelykaduista.


title: Strøget

text: Yhteisnimitystä Strøget alettiin mainituista kaduista käyttää 1800-luvun lopulla. Kävelykaduksi Strøget luotiin 1960-luvulla, kun ajoneuvot alkoivat saada merkittävää jalansijaa Kööpenhaminan vanhankaupungin kaduilla. Paikallispoliitikot halusivat säästää osan kaduista ainoastaan jalankulkijoille.


title: Varre Vartiainen

text: Tomi "Varre" Vartiainen (s. 30. syyskuuta 1974 Helsinki) on suomalainen kitaristi. Hän on ollut Leningrad Cowboysin jäsen vuodesta 2000.


title: Varre Vartiainen

text: Vartiainen vietti nuoruutensa Keravalla. Hän aloitti pianonsoiton seitsemänvuotiaana, mutta kiinnostui kitaransoitosta kymmenvuotiaana. Vartiainen opiskeli Keravan musiikkiopistossa ja soitti siellä myös ensimmäisissä yhtyeissään. Myöhemmin hän siirtyi Sibelius-lukioon Helsinkiin ja sieltä vuonna 1993 Oulunkylän Pop & Jazz konservatorioon. Armeijan hän kävi Haminan soittokunnassa.


title: Varre Vartiainen

text: Vuonna 1997 Vartiainen siirtyi opiskelemaan Sibelius-Akatemian jazzmusiikin osastolle. Uuden Musiikin Orkesterin nuorena solistina hän on toiminut vuodesta 1998. Vartiainen on tehnyt freelance-keikkoja, studiotyötä, opetusta, teatteria ja TV-työtä (mm. Joonas Hytönen House Band ja Idols).


title: Varre Vartiainen

text: Vuosina 1998–2000 Vartiainen soitti yhtyeessä nimeltä Bingo, johon kuuluivat myös Toni Porthén ja Lasse Lindgren. Toisessa kolmijäsenisessä yhtyeessä, Husbandissa hän on soittanut vuodesta 2000, jolloin hän liittyi myös Leningrad Cowboysiin. Sleepy Sleepersiin hänet kutsuttiin vuonna 2004.


title: Varre Vartiainen

text: Varre Vartiainen on myös Open Eye Band -progerockyhtyeen kitaristi. Open Eye Band julkaisi elokuussa 2008 debyyttialbuminsa "Screaming Baby".


title: Rådhuspladsen

text: Rådhuspladsen tai Raadhuspladsen on keskeisellä paikalla oleva aukio Kööpenhaminassa. Rådhuspladsenia reunustaa Kööpenhaminan raatihuone. Aukion pohjoisreunustalla saa alkunsa tunnettu kävelykatu Strøget. Aukiolle on myös sijoitettu suurehko Hans Christian Andersenin patsas.


title: Kongens Nytorv

text: Kongens Nytorv () on aukio Tanskan pääkaupungin Kööpenhaminan keskustassa, tunnetun kävelykadun Strøgetin päässä. Aukion suunnitteli vuonna 1670 kuningas Kristian V, ja sinne on sijoitettu kuninkaan ratsastajapatsas. Aukiota reunustavat Tanskan kuninkaallinen teatteri, Charlottenborg, Ranskan Kööpenhaminan-suurlähetystö ja Hotel D'Angleterre.


title: Tanskan kuninkaallinen teatteri

text: Tanskan kuninkaallinen teatteri (, alun perin "Komediehuset") on merkittävin teatterinäyttämö Tanskassa. Se sijaitsee maan pääkaupungissa Kööpenhaminassa. Nykyisessä osoitteessaan, Kongens Nytorvilla, teatteri on sijainnut vuodesta 1748 lähtien. Teatteri on Tanskan kansallisnäyttämö teatterille, oopperalle, baletille ja orkesterille.


title: Next (elokuva)

text: Next on vuonna 2007 ensi-iltansa saanut Lee Tamahorin ohjaama yhdysvaltalainen jännityselokuva. Elokuvan pääosissa nähdään Nicolas Cage, Julianne Moore ja Jessica Biel. Suomessa ensi-ilta oli 27. huhtikuuta 2007. Next perustuu löyhästi Philip K. Dickin kirjoittamaan novelliin "The Golden Man".


title: Next (elokuva)

text: Cris Johnson (Nicolas Cage) on Las Vegasissa show’ta pyörittävä taikuri. Hänellä on ihmeellinen kyky nähdä tulevaisuuteen pari minuuttia, mutta vain omaansa. Crisin on helppo istuskella korttipöydissä ja katsoa etukäteen, mitä kortteja on tulossa ja panostaa sen mukaan. Luoditkin on helposti väistettävissä, kun tietää minne ne tulevat. Kun kasinon turvamiehet alkavat kiinnittää liikaa huomiota valvontakameroiden takana Crisin pelaamiseen, hän häipyy paikalta. Kun tietää etukäteen, mistä ovesta vartijat ovat tulossa ja minne menossa, pakeneminenkin on helppoa. Myös naisten iskeminen sujuu helposti, kun tietää miten hän reagoi avauksiisi. Voi yrittää niin kauan, että paras vaihtoehto löytyy.


title: Next (elokuva)

text: Sinkkuna elelevä Cris on varma, että jossain häntä odottaa juuri se oikea. Ja kerran kuppilaan käveleekin Liz (Jessica Biel). Sillä ensi kerran elämässään Cris alkaa nähdä myös jonkun toisen tulevaisuuteen. Hallituksen agentti Callie Ferris (Julianne Moore) on saanut tietää, että terroristit aikovat räjäyttää ydinpommin Los Angelesissa. Siksi hän haluaisi apua tulevaan näkevältä, sillä aika on käymässä vähiin. Valitettavasti Cris on vastahakoinen.


title: Jannica och dockvagnen

text: Jannica och dockvagnen ("Jannica ja nukenvaunut") on ruotsalaisen kuvanveistäjä Gunnel Friebergin suunnittelema taideteos. Se pystytettiin vuonna 1986 Ruotsin pääkaupungin Tukholman Södermalmin kaupunginosaan.


title: Pekka Saarenheimo

text: Pekka Saarenheimo (s. 6. toukokuuta 1982 Oulunsalo) on suomalainen entinen jääkiekkoilija. Hän oli pelipaikaltaan keskushyökkääjä, mutta osasi toisinaan pelata myös laitahyökkääjänä. Saarenheimon vahvuuksiin kuului monipuolisuus, kahden suunnan pelaaminen, nopeus, ketteryys ja työntekeminen. Hänen heikkouksiinsa puolestaan kuului ajoittaiset paikallaan junnaamiset ja pehmeys. Hän pelasi urallaan SM-liigassa yhteensä 658 runkosarjaottelua tehopistein 122+179=301 ja keräten 483 jäähyminuuttia sekä 96 playoff- ja playout-ottelua tehopistein 9+13=22 ja keräten 50 jäähyminuuttia. Saarenheimo pelasi myös yhden kauden Ruotsissa.


title: Pekka Saarenheimo

text: Saarenheimo oli Kiekko-Kettujen (myöhemmin Laser HT) kasvatti. Hän siirtyi D-juniori-ikäisenä Oulun Kärppiin, jossa Saarenheimo teki SM-liigadebyyttinsä kaudella 2000–2001, jolloin hän pelasi seitsemän runkosarja- ja neljä playoff-ottelua tehden yhden syöttöpisteen. Pääosin Saarenheimo pelasi kauden vielä A-nuorissa. Hän oli tehoilla 27+20=47 A-nuorten SM-liigan maalipörssin seitsemäs, Kärppien toiseksi paras pistemies Mika Pyörälän jälkeen sekä toiseksi paras maalintekijä Juha-Pekka Haatajan jälkeen.


title: Pekka Saarenheimo

text: Kaudesta 2001–2002 Saarenheimo pelasi ison osan vielä A-nuorissa ja haki seitsemän Mestis-ottelun verran vauhtia Mikkelin Jukureista, kunnes hän vakiinnutti paikkansa Kärppien SM-liigakokoonpanossa tehden 27 runkosarjaottelussa tulokastehot 2+4=6. Ensimmäisen liigamaalinsa Saarenheimo teki 2. helmikuuta 2002 Tapparaa vastaan. Huhtikuussa 2002 hän teki kaksivuotisen jatkosopimuksen Kärppien kanssa. Kausi 2002–2003 oli Saarenheimon ensimmäinen kokonainen SM-liigassa ja hän teki kaikissa 56 runkosarjaottelussa tehot 7+8=15. Kevään 2003 pudotuspeleissä Saarenheimo jakoi neljällä osumallaan Kärppien sisäisen maalipörssin voiton neljän muun pelaajan kanssa ja voitti SM-hopeaa.


title: Pekka Saarenheimo

text: Saarenheimo voitti Kärpissä Suomenmestaruuden vuosina 2004 ja 2005. Kaudella 2003–2004 hän teki runkosarjassa 22 pistettä ja kaudella 2004–2005 35 pistettä, mikä on Saarenheimon henkilökohtainen ennätys Kärpissä. Kyseistä kautta pidetään myös hänen läpimurtonaan SM-liigassa. Kausi 2005–2006 Saarenheimolla päättyi SM-pronssiin.


title: Pekka Saarenheimo

text: Kaudeksi 2006–2007 Saarenheimo siirtyi kaksivuotisella sopimuksella Rauman Lukkoon, jonne siirtyivät samalla myös hänelle Kärpistä tutut joukkuetoverit Juha-Pekka Haataja ja Henrik Juntunen. Saarenheimo teki joukkueessa ensimmäisellä kaudellaan SM-liigan yhden kauden piste-ennätyksensä tehoilla 19+27=46, joilla hän oli joukkueen kolmanneksi paras maalintekijä ja neljänneksi paras pistemies. Tammikuussa 2007 Saarenheimo ja Haataja pidensivät sopimuksiaan vuodella kevääseen 2009 saakka. He muodostivat Lukossa vaarallisen hyökkäysketjun Shayne Toporowskin kanssa. Toinen sopimuskausi 2006–2007 oli Saarenheimolta hieman edellistä vaisumpi, osittain Haatajan jalkavamman takia, mutta tehot 10+23=33 riittivät kuitenkin Lukon sisäisen pistepörssin toiseen sijaan. Kaudella 2008–2009 Saarenheimo teki liigauransa toiseksi parhaat pisteensä tehoilla 20+23=43, joilla hän oli Lukon toiseksi paras pistemies Haatajan jälkeen.


title: Pekka Saarenheimo

text: Saarenheimo palasi 2+1-vuotisella sopimuksella Kärppiin kaudeksi 2009–2010. Hän osoittautui kuitenkin pettymykseksi, kun 49 runkosarjaottelua toivat vain tehot 4+8=12. Saarenheimon kauteen mahtui myös peräti 32 ottelun mittainen maaliton putki. Elokuussa 2010 Kärpät vuokrasi Saarenheimon Ruotsiin ja Elitserien-joukkue Södertälje SK:hon, jonne hän siirtyi vuoden mittaisella sopimuksella korvatakseen samalla loukkaantunutta Petri Pakaslahtea. Saarenheimo floppasi myös Södertäljessä, jossa 22 runkosarjaottelua toivat kolme syöttöpistettä. Tammikuussa 2011 joukkue lainasi hänet loppukaudeksi sarjatasoa alemmas HockeyAllsvenskan-joukkue Tingsryds AIF:ään. Jo Saarenheimon ensimmäinen ottelu päättyi siellä aivotärähdykseen. Hän pelasi vielä kahdessa ottelussa, mutta oli loppukauden sivussa.


title: Pekka Saarenheimo

text: Saarenheimo käytti Kärppien kanssa olleen sopimuksen option ja jatkoi joukkueessa kaudella 2011–2012. Hän vakiinnutti loppukaudesta paikkansa Kärppien nelossentterinä. Saarenheimo oli kauden jälkeen ilman joukkuetta syyskuuhun 2012 saakka, kunnes hän teki aluksi 3. marraskuuta 2012 asti kestäneen sopimuksen Pelicansin kanssa. Päivä ennen sopimuksensa päättymistä joukkue teki Saarenheimon kanssa loppukauden 2012–2013 kattavan jatkosopimuksen. Maaliskuussa 2013 hän teki kaksivuotisen jatkosopimuksen Pelicansin kanssa.


title: Pekka Saarenheimo

text: Kaudella 2014–2015 Saarenheimo kärsi loukkaantumisista ja pelasi vain 32 runkosarjaottelua. Hän päätti lopettaa pelaajauransa kevääseen 2015.


title: Pekka Saarenheimo

text: Saarenheimo voitti alle 20-vuotiaiden MM-pronssia vuonna 2002 ja alle 18-vuotiaiden maailmanmestaruuden vuonna 2000. Hän on pelannut myös yhdeksän A-maaottelua Euro Hockey Tour -tasolla kaudella 2006–2007. Saarenheimo debytoi A-maajoukkueessa elo-syyskuun vaihteessa 2006 pelatussa Česká Pojišťovna Cupissa.


title: Pekka Saarenheimo

text: Saarenheimo sai lempinimet "Käsi" (jokerikannattajilta) ja "Raksilan Maradona" (kärppäkannattajilta) heittäessään 30. maaliskuuta 2003 välieräsarjan neljännen ottelun jatkoajalla kiekon Jokerien maaliin ajassa 90:57. Maali tarkastettiin videolta ja hyväksyttiin sillä videotuomareilla ei ollut käytössä heiton näyttänyttä kuvakulmaa. "Raksilan Maradona" viittaa argentiinalaisjalkapalloilija Diego Maradonaan, joka teki vastaavasti maalin kädellään vuoden 1986 MM-kilpailujen puolivälierissä Englantia vastaan.


title: Pekka Saarenheimo

text: Saarenheimon perheeseen kuuluu Henna-vaimo ja kolme tytärtä.


title: Curtis LeMay

text: Curtis Emerson LeMay (15. marraskuuta 1906 Columbus, Ohio – 1. lokakuuta 1990 Kalifornia) oli Yhdysvaltojen ilmavoimien kenraali. Hän toimi ilmavoimien esikuntapäällikkönä 1957–1961 ja komentajana 1961–1965. LeMay oli myös riippumattoman George Wallacen varapresidenttiehdokas vuoden 1968 presidentinvaaleissa.


title: Curtis LeMay

text: LeMay liittyi vuonna 1928 Yhdysvaltain maavoimien ilmavoimiin. Hän valmistui upseeriksi vuonna 1929. LeMay palveli toisessa maailmansodassa pommitusilmavoimissa ja komensi muun muassa Japanin vastaisia ilmapommituksia. LeMay käski aloittaa laajamittaisen palopommien käytön Japanin suurimpia kaupunkeja vastaan, siirsi pommituslennot yöaikaan ja laski lentokorkeutta. Päivällä korkealta suoritetut pommitukset olivat osoittautuneet tehottomiksi. Kaupunkien laaja terroripommittaminen ja palopommien käyttö lisäsi merkittävästi Japanin kärsimiä tuhoja. Esimerkiksi Tokion pommituksissa maaliskuussa 1945 sai surmansa 100 000–200 000 ihmistä. LeMay yleni sodan aikana everstiluutnantista kenraalimajuriksi. ”Vain yhdessä yössä poltimme kuoliaaksi 100 000 siviiliä – naisia, lapsia ja miehiä Tokiossa”, Robert McNamara muisteli jälkeenpäin. Curtis LeMay sanoi kerran hänelle: ”Jos olisimme hävinneet sodan, olisimme kaikki joutuneet syytteeseen sotarikoksista.”


title: Curtis LeMay

text: Mao Tse Tung oli eräs, joka teki Keisarillisen Japanin sotavoimia vastaan yhteistyötä, muun muassa säätietoja luovuttamalla USAF:n käyttöön ja joka kutsui LeMay:ta nimellä "Culltse Lee May".


title: Curtis LeMay

text: Sodan jälkeen LeMay komensi Yhdysvaltojen ilmavoimien Eurooppaan sijoitettuja joukkoja. Vuosina 1948–1957 hän toimi Yhdysvaltain ilmavoimien strategisen johtoportaan komentajana (). Hän kehitti kylmän sodan alkuaikoina strategisista ilmavoimista merkittävän toimijan. LeMay painotti lentoyksiköiden valmiutta, johtamisjärjestelmän hyvää toimintaa ja henkilöstön kouluttamista. Hän oli henkilökohtaisesti valmis suorittamaan strategisen ensi-iskun ydinaseilla Neuvostoliittoa vastaan. Vuonna 1951 hänet ylennettiin täydeksi neljän tähden kenraaliksi. Strategisten ilmavoimien johtoporras vastasi massiivisen vastaiskun ydinaseopin aikana (vuosina 1954–1962) ydinasepelotteen ylläpitämisestä. Sen vastuulla oli mahdollisen ydinsodan voittaminen. Pommikoneiden merkitys alkoi kuitenkin vähetä 1950-luvun lopulla, kun käyttöön otettiin ballistiset ydinkärkiohjukset. Vuonna 1957 LeMaysta tehtiin Yhdysvaltain ilmavoimien esikuntapäällikkö ja vuonna 1961 hän yleni ilmavoimien komentajaksi. Hänen aikanaan ilmavoimissa painotettiin strategista ilmasodankäyntiä ja taktisia ilmavoimia, muun muassa hävittäjien ja tulitukikoneiden käyttöä LeMay väheksyi. Vietnamin sodan aikana taktiset ilmavoimat kuitenkin osoittautuvat tärkeiksi. Vuonna 1965 LeMay siirtyi eläkkeelle.


title: Curtis LeMay

text: LeMay ajautui usein erimielisyyksiin sotilaallisten ja poliittisten esimiestensä kanssa. Hän onnistui myös riitelemään eversti Paul Tibbetsin sekä majuri Thomas W. Ferebeen kanssa. Käytetty lähdeviiteteos väittää, epäsuorasti tosin LeMayn yrittäneen hajottaa 509. raskas erityispommitusrykmentti. LeMayn ansaitsemia lempinimiä olivat "Bombs Away-LeMay" sekä "Old Iron Pants" tai "Old Iron Ass".


title: Curtis LeMay

text: LeMayn hellittämättömän vastarinnan presidentti Lyndon B. Johnsonin hallinnon Vietnamin-politiikkaa kohtaan otaksutaan vaikuttaneen hänen eläkkeelle siirtymiseensä vuonna 1965.


title: Gunnel Frieberg

text: Gunnel Frieberg (s. 1919, Malmö - 2010) oli ruotsalainen kuvanveistäjä.


title: Gunnel Frieberg

text: Frieberg opiskeli muun muassa Kuninkaallisessa taidekorkeakoulussa.


title: Uudenguineankrokotiili

text: Uudenguineankrokotiili ("Crocodylus novaeguineae") on pienehkö krokotiililaji. Se opittiin tuntemaan vasta vuonna 1928.


title: Uudenguineankrokotiili

text: Uudenguineankrokotiili kasvaa yleensä noin 2-metriseksi, mutta urokset voivat kasvaa jopa 3,5-metrisiksi, ja naaraat 2,7-metrisiksi. Se muistuttaa erittäin paljon filippiinienkrokotiilia ja monien mielestä ne kuuluvat samaan lajiin. Uudenguineankrokotiili muistuttaa myös ruumiinmuodoltaan siaminkrokotiilia, erityisesti nuoret yksilöt ovat samanlaisia. Kuono on melko kapea. Väritys on ruskeanharmaa. Hampaita on 66–68.


title: Uudenguineankrokotiili

text: Uudenguineankrokotiilin levinneisyys rajoittuu Uuden-Guinean saarelle, josta nimikin kertoo. Se elää sekä Papua-Uudessa-Guineassa, että Indonesian Länsi-Papuassa. Laji lienee hiljattain kadonnut Arusaarilta.


title: Uudenguineankrokotiili

text: Uudenguineankrokotiili elää suurilla soilla, rämeillä ja järvissä. Mieluisia elinalueita ovat soistuneet sademetsät ja hitaasti virtaavat joet. Satunnaisesti niitä nähdään myös rannikoilla. Samalla saarella elävän suistokrokotiilin kanssa elinalue menee harvoin päällekkäin. Uudenguineankrokotiili elää alankoalueilta vuoristoalueille jopa 1 500 metrin korkeuteen. Kannaksi arvioidaan 50 000–100 000 yksilöä ja kanta on ainakin vielä melko vahva ja monet sen asuinalueista ovat vaikeapääsyisiä ja huonosti tunnettuja. Se myös lisääntyy hyvin vankeudessa. Lajin nahka on arvokas.


title: Uudenguineankrokotiili

text: Uudenguineankrokotiili hakeutuu päiväsaikaan yleensä vesikasvillisuuden joukkoon varjoon, eikä jää kellumaan vedenpintaan. Kelluessaan se pitää päätään vedenpinnassa ja muu ruumis osoittaa noin 45 asteen kulmasta alaspäin. Vaaran uhatessa se kääntää takajaloillaan ruumiinsa vedenpinnan suuntaiseksi, jonka jälkeen se vasta pakenee paikalta pyrstöään heilauttaen. Ihmiselle se on vaaraton.


title: Uudenguineankrokotiili

text: Uudenguineankrokotiili saalistaa lähinnä öisin. Saalista ovat kalat, vesilinnut, sammakkoeläimet ja matelijat. Nuoret yksilöt syövät selkärangattomia kuten hyönteisiä.


title: Uudenguineankrokotiili

text: Uudenguineankrokotiilit lisääntyvät yleensä kuivalla kaudella. Naaraat rakentavat loka-marraskuussa pesäkeon kaisloista, banaanin lehdistä ja oksista, joita se kovettaa ja vahvistaa mudalla. Pesä on noin 70 senttiä korkea ja puolipallon muotoinen, läpimitta on toista metriä. Se on yleensä 6–8 metrin päässä vesirajasta rantapenkereellä. Yleisimmät paikat ovat sellaisia, joita tiheät pensaat tai puut varjostavat. Naaras munii pesäkekoon 22–45 munaa. Muninta tapahtuu noin 2 viikkoa parittelusta.


title: Uudenguineankrokotiili

text: Lisääntymistavoissa on eroja pohjoisten ja eteläisten populaatioiden välillä. Eteläisten kantojen naaraiden pesät ovat pienempiä kuin pohjoisten ja ne lisääntyvät sadekaudella. Naaras jää vartioimaan pesää ja kostuttaa sitä ajoittain vedellä, kun on käynyt jäähdyttelemässä. Samalla se tallaa pesästä veteen johtavia polkuja. Naaras ei aina puolusta pesää kovin aktiivisesti, vaikka jää sen lähelle. Emo kuitenkin pelottelee jopa lähestyviä veneitä ja tulee saapujaa vastaan. Se tyyntyy vasta kun uhka perääntyy vähintään 10 metrin päähän. Poikaset kuoriutuvat noin 80 päivän hautumisen jälkeen. Vastakuoriutuneet poikaset ovat selkäpuolelta vihertävänkeltaisia. Pyrstön tyvessä on mustia juovia ja pieniä pyöreitä täpliä. Muu pyrstö on poikkijuovainen. Vatsan sivut ovat ruskeita, keskustasta vaaleita. Poikaset kutsuvat usein emoaan ja naaras tulee paikalle vaaran uhatessa. Iän myötä krokotiilit tummenevat ja muuttuvat vähitellen harmahtaviksi. Naaraat tulevat sukukypsiksi 1,6–2,0-metrisinä, urokset noin 2,5-metrisinä.


title: Lilla elefanten drömmer

text: Lilla elefanten drömmer on ruotsalaisen taiteilijan Torsten Renqvistn suunnittelema taideteos. Se on vuodesta 1978 lähtien sijainnut Ruotsin pääkaupungin Tukholman Södermalmin kaupunginosassa, Greta Garbos Torgilla.


title: Lilla elefanten drömmer

text: Teoksen valmistusmateriaali on vaaleanpunainen sementti.


title: Torsten Renqvist

text: Torsten Renqvist (1924 – 13. toukokuuta 2007, Nacka) oli ruotsalainen graafikko ja kuvanveistäjä. Renqvist työskenteli useimmiten puu- ja pronssimateriaalien kanssa. Hän debytoi vuonna 1950 ja vuonna 1964 hänelle myönnettiin palkinto Venetsian biennaalissa. Hänen töitään on esillä muun muassa Moderna museetissa.


title: Orfeusgruppen

text: Orfeusgruppen (nimetty Orfeuksen mukaan) on suihkulähdetaideteos Ruotsin pääkaupungissa Tukholmassa. Sen on veistänyt ruotsalainen kuvanveistäjä Carl Milles vuosina 1926–1936. Taideteos on sijoitettu Tukholman konserttitalon edustalle.


title: Intianenglanti

text: Intianenglanti on englannin kielen murreryhmä, jota puhutaan Etelä-Aasiassa. Kaiken kaikkiaan Intia, johon kuuluivat myös muun muassa Pakistan ja Bangladesh, oli brittiläisen siirtomaaherruuden alaisena parisataa vuotta. Sinä aikana kehittyi omanlaisensa murteisto, jossa on huomattavan paljon skottilaisvaikutteita. Myös sanastossa on yhteyksiä paikallisiin kieliin, kuten hindiin, marathiin, tamiliin ja bengaliin: tunnetaan "hinglish", "minglish", "tanglish" ja "banglish". Viime aikoina amerikanenglanti on vaikuttanut kielen kehitykseen muun muassa elokuvan, television ja Internetin kautta. On huomattava, että myös Sri Lankassa ja Myanmarissa oli brittiläinen herruus, joka on vaikuttanut eteläaasialaiseen tapaan käyttää englannin kieltä. Englanti on virallinen kieli osassa Intian osavaltioita.


title: Intianenglanti

text: Esimerkkinä ääntämyseroista Lontoossa puhuttuun englantiin Pakistanin sindhialueilla äänteiden "v" ja "w" vaihtelu suuntaan ja toiseen on yleistä. Biharin ja Bengalin alueilla "z" voi ääntyä kuten "dž". Myös "t" ja "d" ääntyvät usein luonteenomaisella tavalla. Englannin sana "themselves" voi intianeglannissa kuulostaa kuin se olisi kirjoitettu "damsels".


title: Intianenglanti

text: Kaksoiskonsonantti kuulostaa usein pitemmältä kuin englantilaisen ääntämänä. Äng-äänne saa usein jatkokseen g:n. Myös englantilaisten th sekä soinnillisena että soinnittomana on muuttunut Intiassa enemmän muistuttamaan t- tai d-konsonantteja. Artikkeli "the" ääntyy myös konsonantin edellä kuten kouluenglannissa vokaalin edellä ja artikkeli "a" ääntyy aina muodossa "ei".


title: Intianenglanti

text: Intialaiset kielet vaikuttavat ajattelutapaan ja myös siihen, miten englannin kieli alueella mielletään. Intianenglannissa käytetään muun muassa verbin jatkuvan toiminnan muotoa "is understanding" siinä missä englantilainen sanoisi "understands" tai "I'm not liking it" sen sijaan että sanottaisiin "I don't like it". Imperfektin asemesta käytetään myös pluskvamperfektiä. Substantiivin luvussa on "ylimääräistä" monikon käyttöä, kuten "He performed many charities" eikä "He performed a lot of charity". Prepositioiden käytössä on eroavuuksia esimerkiksi "pay attention on" eikä "to". Artikkelin voi jättää monesti kokonaan pois.


title: Intianenglanti

text: Sanaston suhteen voidaan esimerkiksi käyttää hindin ja marathin konjunktiota "ke" korvaamaan prepositiota "that". "Off"- ja "on"-sanoja voidaan käyttää verbeinä korvaamaan "switch off"- ja "switch on" -ilmauksia. Myös "open"- ja "close"-verbien käyttö on laajempaa kuin brittienglannissa tai amerikanenglannissa, esimerkiksi "open your shirt" tai "close the TV". "Hope"-verbiä käytetään odotuksena ilman toivomusnäkökulmaa: "I hope it will rain" tarkoittaa "Arvelen että tänään sataa". Kouluenglantiin kuulumatonta riimittelyä on paljon: "ice-cream-fice-cream" ainakin hindin- ja pandžabinkielisissä osissa maata. Sanaa "gift" käytetään verbinä "lahjoittaa". Latinan partikkelia "cum" voi käyttää partikkelin "with" sijasta, mikä oli 1800-luvun englannissa vielä normaalia. Hindiläisperäisiä sanoja "baaji", "giri" ja "wallah" käytetään erilaisina henkilöä kuvaavina sanoina.


title: Intianenglanti

text: Monet intianenglannin fraasit saattavat vaikuttaa varsin vierailta niille englannintaitajille, jotka eivät ole tutustuneet intialaiseen kulttuuriin.


title: Oi!

text: Oi! on punkrockin tyylisuunta, joka kuuluu erityisesti skinhead-kulttuuriin. Sitä voidaan kutsua myös katupunkiksi. Tyyli syntyi 1970-luvun lopun Britanniassa, jossa sitä edusti muun muassa The Four Skins -yhtye. Oi!-musiikkia pidetään maskuliinisena, työväenluokkaisena ja aggressiivisena, mutta ei erityisen poliittisena ja kantaa ottavana. Skinhead-yhteyksiensä vuoksi jotkut luulevat Oi!-musiikkia joskus virheellisesti rasistiseksi (white power). Oi!-yhtyeet edustavat kuitenkin brittiläistä työväenluokkaista ajattelua ja 1980-luvun brittiläiset Oi!-yhtyeet esimerkiksi arvostelivat usein Margaret Thatcherin politiikkaa. Britannian ohella Oi!-musiikkitoiminta on ollut vilkasta monessa muussakin maassa, muun muassa Italiassa, Ranskassa ja Yhdysvalloissa.


title: Oi!

text: Tyypillisinä piirteinä voidaan pitää ska-musiikista vaikutteita ottaneita, matalalta soitettuja, mollissa kulkevia bassokuvioita ja rytmisiä rumpuja. Sanoitukset liikkuvat arkipäivän ongelmien, oluenjuonnin ja jalkapallon maailmassa.


title: Oi!

text: "Oi!" on myös "Cockney"-murteen ilmaisu, joka vastaa englannin kielen sanoja "hey!" tai "hello!" eli suomeksi "hei!" tai "hoi!"


title: Aili Konttinen

text: Aili Konttinen () oli suomalainen opettaja ja kirjailija.


title: Aili Konttinen

text:
Konttinen valmistui kansakoulunopettajaksi vuonna 1925 ja toimi elämänsä aikana opettajana Iitissä, Jääskessä, Ruokolahdella ja Vihdissä.
Konttinen ryhtyi kirjailijaksi vuonna 1936 ja oli aikansa suosituimpia lasten- ja nuortenkirjailijoita. Erityisen suosittu oli hänen "Marketta"-kirjasarjansa, joka kertoi karjalaistytöstä ja tämän perheestä. Päivi Heikkilä-Halttusen mukaan syynä aikalaismenestykseen ja suosioon oli, että kirjat olivat tiukasti kirjoittamisajankohtaansa sidottuja ja arkisia kuvauksia lasten elämästä. Lisäksi hän oli yksi Suomen ensimmäisistä helppolukuisten lastenkirjojen kirjoittajista, kun aikaisemmin sopivaa luettavaa ei ollut tarjolla paljoakaan.


title: Aili Konttinen

text: Konttinen oli yksi aikansa käännetyimmistä lasten- ja nuortenkirjailijoista. Hänen kirjoistaan on käännetty usealle kielelle lastenromaani "Inkeri palasi Ruotsista", joka toi hänelle myös Topelius-palkinnon vuonna 1948. Konttisen kirja "Hymyile, Krisse" toi hänelle toisenkin Topelius-palkinnon vuonna 1949. Topelius-palkinnoilla tai kunniamaininnoilla hänet palkittiin joka vuosi vuosina 1947-1951 ja kerran vielä vuonna 1958.


title: Aili Konttinen

text: Konttinen murhattiin kotipihallensa Vihdissä 1. syyskuuta 1969. Häntä oli kuristettu, potkittu ja isketty viikatteella eri puolille kehoa. Murhaaja, silloin 19-vuotias mies, jäi kiinni vasta kahden kuukauden kuluttua murhasta. Mies tunnusti murhan poliisille kuulustelussa, johon hänet oli viety sen jälkeen, kun hän oli uhkaillut kotiinsa kylään tullutta serkkuaan veitsellä. Motiivina oli kosto; mies oli ollut aikoinaan Konttisen oppilaana ja väitti, että Konttinen opetti häntä huonosti lukemaan ja pakotti tämän syömään kouluruokaa, johon mies ei ollut tottunut. Konttinen oli myös miehen kertomuksen mukaan haukkunut häntä "itkupilliksi", koska tämä oli purskahtanut itkuun Konttisen komentelun takia.


title: Aili Konttinen

text: Murhaaja lähetettiin mielentilatutkimukseen Lapinlahden sairaalaan. Hän onnistui kesken tutkimuksen karkaamaan sieltä, mutta palasi itse takaisin. Tutkimuksen mukaan hän oli murhannut Konttisen alentuneen syyntakeisuuden tilassa. Käräjäoikeus päätti kuitenkin mielentilatutkimusraportin luettuaan, että murhaaja oli täysin syyntakeeton. Hänen katsottiin syyllistyneen murhaan, mutta passitettiin vankilan sijasta hoidettavaksi mielisairaalaan.


title: Suko

text:
Suko (lyhenne sanasta "suojakosketin") on yleisesti käytetty nimitys suojamaadoitetulle sähköpistokkeelle tai -pistorasialle. Keksinnön alkuperämaassa Saksassa siitä käytetään nimitystä "Schuko" (sanasta "Schutzkontakt") ja muualla Euroopassa myös nimityksiä "Type F" ja "CEE 7/4".
Sukopistokkeessa on kaksi pyöreää sauvaa, joiden halkaisija on 4,8 millimetriä ja pituus 19 millimetriä. Niiden etäisyys toisistaan, keskipisteistä mitattuna, on 19 millimetriä. Sauvojen kautta kulkee vaihe- ja nollavirta. Pistokkeen ylä- ja alasivulla on metallilevy. Nämä antavat suojaavan maakosketuksen. Sukopistorasiassa on aukko, johon pistoke asetetaan.


title: Suko

text: Sukopistokkeet ja -pistorasiat ovat symmetrisiä vaihtovirtajohtimia. Ne voidaan yhdistää toisiinsa kahdessa eri asennossa; näin sähkölaitteeseen voidaan syöttää sekä vaihe- että nollavirtaa kummasta tahansa sauvasta. Kuten useimpiin Euroopassa käytössä oleviin pistorasioihin, myös sukoon voidaan asettaa niin sanottu europistoke. Sukopistoketta pidetään sukopistorasiaan kytkettynä hyvin turvallisena. Maadoittamattomassa pistorasiassa turvallisuus vastaa maadoittamatonta pistoketta. Sukopistokkeita käytetään tavallisesti 230 voltin ja 50 hertsin sähköverkoissa.


title: Suko

text: Sukojärjestelmä kehitettiin Saksassa. Sitä koskeva patentti DE 370538 myönnettiin vuonna 1926 baijerilaiselle sähkötarvikkeiden tuottajalle Albert Büttnerille. Nykyään järjestelmä on käytössä yli 40 maassa. Näihin kuuluu suurin osa Manner- ja Itä-Euroopan maista. Irlannissa sitä esiintyy joissakin hyvin vanhoissa asennuksissa. Ranskassa, Belgiassa, Tšekissä, Slovakiassa ja Puolassa on käytössä järjestelmä, jossa pistoke ja pistorasia ovat samankokoiset sekä pääsauvojen sijoittelu sama, mutta pistorasiassa on maadoituslevyjen sijasta suojamaadoitussauva eikä siinä ole ohjausuria sivuilla. Uudenaikaisin sukopistoke on yhdistelmäversio "CEE 7/7". Siinä on aukko, jonka avulla se sopii myös ranskalaisiin, maasauvallisiin pistorasioihin.


title: Suko

text: Sukopistorasioita perinteisesti on käytetty kosteissa tiloissa, kun taas kuivissa tiloissa on käytetty maadoittamattomia pistorasoita. Kuivassa tilassa ei ole maata, jolloin mahdollinen sähköisku ei yleensä ole hengenvaarallinen. Vuodesta 1997 sukopistorasiat ovat kuitenkin Suomessa olleet pakollisia uusissa asennuksissa myös kuivissa tiloissa.


title: Suko

text: Pistorasiaan asetettaessa sukopistoke täyttää pistorasian aukon ja synnyttää suojamaadoituskosketuksen maadoituslevyillään ennen kuin vaihe- ja nollasauvat muodostavat kosketuksen. Näin se suojaa käyttäjää koskettamasta sauvoihin, joissa on jännite. Tämän takia sukojärjestelmässä ei tarvita osittain eristettyjä sauvoja kuten europistokkeissa sekä brittiläisissä ja australialaisissa pistokkeissa. Sivuille sijoitetut, sähköä johtamattomat ohjausurat antavat lisäsuojaa mahdollistamalla suurien ja painavien pistokkeiden turvallisen käytön esimerkiksi sisäänrakennetuissa muuntajissa ja ajastimissa.


title: Suko

text: Sukopistorasiaan voidaan kytkeä kaksisauvaiset suojaeristetyt pistokkeet CEE 7/16 ja CEE 7/17. Sukopistoke voidaan toki liittää kaksisauvaisiin maadoittamattomiin pistorasioihin. Tällöin turvallisuus on tyydyttävä, koska tällaisessa tilassa ei ole maata. Pistoke voidaan myös liittää pistorasioihin, joiden maadoitusjärjestelmä on siinä määrin erilainen, että ne eivät sukopistoketta käytettäessä muodosta maakosketusta. Tällöin ei käyttö ole kuitenkaan turvallista. Monista muun tyyppisistä pistorasioista myös puuttuu käyttäjää pistoketta paikoilleen asetettaessa sähköiskulta suojaava aukko. Perinteinen maadoittamaton pistotulppa ei ole yhteesopiva sukopistorasian kanssa, koska maadottamaton ja suojareristämätön laite ei ole turvallinen kosteissa tiloissa tai tiloissa, joissa on maadoitettuja laitteita. Tällaisen laitteen käyttämiseen turvallisesti tilassa, jossa on sukorasoita tarvitaan suojaerotusmuuntaja. Suomessa käytettävissä pistotulpissa ja rasioissa sääntö on, että jos pistoke sopii, sitä saa käyttää. Sääntöä ei saa kiertää muokkaamalla pistoketta tai tuomalla sähköä huoneesta toiseen jatkojohdolla. Esimerkiksi tietokoneelle ei saa tuoda maadoitusta vaikka keittiöstä jatkojohdolla.


title: Suko

text: Italiassa käytetään sukopistorasioista yhdistelmäversioita, joissa on ylimääräinen sauvanreikä paikallista pienempää pistokemallia varten. Käytössä on myös yhdistelmä, jossa on kolme ylimääräistä sauvanreikää ja laajempi aukko paikallista suurempaa pistokemallia varten.


title: Karlovy Varyn elokuvajuhlat

text: Karlovy Varyn elokuvajuhlat ovat filmifestivaali, joka järjestetään vuosittain heinäkuussa Karlovy Varyn kaupungissa Tšekissä. Ne ovat nykyään yksi Euroopan tärkeimmistä filmifestivaaleista ja myös yksi vanhimmista. Pääpalkinto on Kristallipallo (Křišťálový glóbus).


title: Alpha Regio

text:
Alpha Regio on tutka-aaltoja hyvin heijastava alue Venuksessa. Se tunnistettiin Maasta käsin tutkalla jo 1963.
Alpha Regio sijaitsee noin paikassa 22°S, 5°E ja on läpimitaltaan 1 500 kilometriä, ja nousee 700 metriä alemman tasangon yläpuolelle Eve Mons -nimisen tulivuoren kohdalla. Se on tyypillinen Tessera-tyypin alue. Tessera-alueella näkyy tiheä, monesta suunnasta tapahtunut pinnan rikkoutuminen. Alueen itäosassa on seitsemän laavakupolia.


title: Mike Muir

text: Michael ”Mike” Muir (s. 14. maaliskuuta 1964 Venice, Los Angeles, Kalifornia) on yhdysvaltalainen laulaja, joka on laulanut muun muassa yhtyeissä Suicidal Tendencies, No Mercy ja Infectious Grooves.


title: Mike Muir

text: Muir on julkaissut nimellä Cyco Miko myös kaksi sooloalbumia 1990-luvulla samaan aikaan, kun hän lauloi Suicidal Tendenciesin ja Infectious Groovesin riveissä.


title: Mike Muir

text: Muirin lempiyhtyeitä ja musiikillisia vaikuttajia ovat muun muassa Emerson, Lake & Palmer, Black Sabbath, UFO, The Police ja Van Halen. Muir on sanonut kiinnostuneensa funkmusiikista entisen yhtyekaverinsa Robert Trujillon kautta.


title: Jussi T. Lappalainen

text: Jussi Tapani Lappalainen (s. 23. lokakuuta 1935 Kuopio) on suomalainen historioitsija ja emeritusprofessori. Hän toimi Turun yliopiston Suomen historian apulaisprofessorina ja professorina vuodesta 1980 vuoteen 1998. Lappalainen toimi myös kaksi kautta 1995–1998 Professoriliiton puheenjohtajana.


title: Jussi T. Lappalainen

text: Lappalaisen tutkimustyö on käsitellyt erityisesti sotahistoriaa 1600-luvulta 1900-luvulle. Viimeksi hän on kirjoittanut puolet ja ollut päätoimittajana teoksessa "Sota Suomesta. Suomen sota 1808–1809".


title: Työtyytyväisyys

text: Työtyytyväisyys tarkoittaa subjektiivisesti koettua sopeutumisen astetta työssä. Työtyytyväisyys ei siis kuvaa työympäristöä vaan henkilön tyytyväisyyttä työympäristöönsä. Työtyytyväisyyteen voivat vaikuttaa monet tekijät, kuten se, missä määrin hän voi työssään tyydyttää tarpeitaan ja miten hyväksi hän kokee työnsä, työympäristönsä, vaikutusmahdollisuutensa sekä palkkansa. "Työtyytyväisyys" ja "työmotivaatio" sekoitetaan usein keskenään, mutta työmotivaatio kuvaa henkilön käsitystä palkkiosta, jonka hän tulee saamaan, kun taas työtyytyväisyys kuvaa henkilön käsitystä niistä palkkioista, jotka hän on jo saanut.


title: Työtyytyväisyys

text: Tutkimusten mukaan naiset ovat Suomessa keskimäärin työtyytyväisempiä kuin miehet.


title: Työtyytyväisyys

text: Usein työtyytyväisyyden mittaamisessa hyödynnetään "Herzbergin kahden faktorin teoriaa". Herzbergin mukaan tyytyväisyys johtuu eri "faktoreista" eli tekijöistä kuin tyytymättömyys. Herzberg puhuu työtyytyväisyyttä lisäävistä "motivaatiotekijöistä" ja tyytymättömyttä lisäävistä "hygieniatekijöistä". Motivaatiotekijät ovat työntekijää sisäisesti palkitsevia tekijöitä, kuten tunnustuksen saaminen, menestyminen työssä, etenemismahdollisuudet ja työn mielenkiintoisuus. Hygieniatekijät ovat ulkoisesti palkitsevia, työntekijän ympäristöön liittyviä tekijöitä, kuten palkka, työyhteisön sosiaaliset suhteet, ulkoiset työolot, työn organisointi, henkilöstöpolitiikka ja työsuhdeturva. Hygieniatekijöihin keskittyvien henkilöiden on huomattu olevan työtyytymättömämpiä kuin motivaatiotekijöihin keskittyvien. Herzbergin teoriaa voidaan siis tulkita niin, että työtyytyväisyys riippuu siitä, missä suhteessa työntekijä kiinnittää huomionsa motivaatio- ja hygieniatekijöihin.


title: Kaanaa (Pori)

text: Kaanaa ( ) on Porin 61. kaupunginosa Meri-Porissa, Yyterin välittömässä läheisyydessä. Matkaa kaupungin keskustaan on noin 16 kilometriä. Kaanaassa asui vuonna 2013 noin 647 ihmistä. Kaanaan vesitorni toimii myös näkötornina.


title: Chiesanuova

text: Chiesanuova on yksi San Marinon yhdeksästä kunnasta eli "castellista". Chiesanuovassa on yhteensä 976 asukasta (2003) ja sen pinta-ala on 5,46 neliökilometriä. Se sijaitsee maan lounaisosassa ja rajautuu Fiorentinon ja San Marinon kuntiin San Marinossa sekä Sassofeltrion, San Leon ja Verucchion kuntiin Italiassa.


title: Chiesanuova

text: Chiesanuova, silloinen Busignanon linnan alue, päätti liittyä San Marinoon vuonna 1320. Se sai nykyisen nimensä () 1500-luvulla, kun S. Giovanni Battista in Curten sittemmin tuhoutunut kirkko rakennettiin uudelleen. Ratamoottoripyöräilijä Manuel Poggiali on kotoisin Chiesanuovasta. Kuntaan kuuluvat Caladinon, Confinen, Galavotton, Molarinin, Poggio Casalinon, Poggio Chiesanuovan ja Teglion "curaziat".


title: Beta Regio

text: Beta Regio on noin 3000 kilometrin läpimittainen, melko korkealle nouseva tulivuorialue Venus-planeetalla. Sen sijainti on 25,3° pohjoista leveyttä ja 77,2° läntistä pituutta. Beta Regio on yksi Venuksen korkeimmista alueista, ulottuen 5 kilometrin korkeuteen. Neuvostoliiton avaruusluotaimet Venera 10 ja 11 laskeutuivat 1970-luvulla Beta Region alueelle ja ottivat pinnalta kuvia kivikkoisesta maisemasta. Beta Regio on eräs ensimmäisistä tutka-aaltoja hyvin heijastavista alueista, jotka on tunnistettu Maasta otetuista tutkakuvista.


title: Beta Regio

text: Beta Regiossa on kaksi korkeaa ja laajaa tulivuorta, Theia Mons ja Rhea Mons. Alueella on yhdensuuntaisia halkeamia, eniten syvässä laaksossa nimeltä Devanna Chasma, joka jatkeineen halkaisee alueen pohjois–eteläsuunnassa. Beta Regio muistuttaa vajoamineen Itä-Afrikan hautavajoama-aluetta. Alueella epäillään olevan aktiivisia tulivuoria. Beta Region halkova laaksosysteemi ulottuu Venuksella laajemmalle alueelle länteen ja etelään.


title: Henkilöstötutkimus

text: Henkilöstötutkimus on organisaation henkilöstön tyytyväisyyttä, asenteita, työssäjaksamista tai ammattitaitoa mittaava ja analysoiva tutkimus.


title: Henkilöstötutkimus

text: Henkilöstötutkimuksen avulla pyritään tyypillisesti toteuttamaan seuraavia kehitystoimenpiteitä:


title: Henkilöstötutkimus

text: Henkilöstötutkimuksessa kerätään palautetta työntekijöiltä ja johdolta. Palaute voidaan kerätä esimerkiksi seuraavia tiedonkeruu kanavia käyttäen:


title: Henkilöstötutkimus

text: Henkilöstötutkimuksen avulla voidaan hahmottaa tekijöitä, joihin vaikuttamalla voidaan:


title: Henkilöstötutkimus

text: Henkilöstötutkimuksia toteuttavat Suomessa esimerkiksi jotkut markkinatutkimusalan yritykset sekä osa konsultointialan yrityksistä.


title: Rakkautta ja piikkilankaa

text: Rakkautta ja piikkilankaa on Uniklubin debyyttialbumi, joka ilmestyi 21. toukokuuta 2004. Levy on myynyt platinaa.


title: Rakkautta ja piikkilankaa

text: Albumi debytoi Suomen virallisen listan neljännellä sijalla, ja nousi toisella listaviikollaan sijalle kolme. Levy pysytteli listalla yhteensä 20 viikkoa.


title: Colin Baker

text: Colin Baker (s. 8. kesäkuuta 1943) on brittiläinen näyttelijä. Hän tuli tunnetuksi etenkin Doctor Who -sarjasta, jossa hän näytteli kuudetta Tohtoria vuosina 1984–1986 ja teki sivuroolin komentaja Maxilina tarinassa Äärettömyyden kaari vuonna 1983. Baker tunnetaan myös Paul Merroneyn roolista BBC:n saippuasarjassa The Brothers (1974-1976), jota esitettiin Suomessa nimellä Testamentti.


title: Unto Salo

text: Unto Olavi Salo (s. 10. syyskuuta 1928 Tyrvää) on suomalainen arkeologi ja emeritusprofessori. Hän on tutkimustyössään keskittynyt lähinnä pronssi- ja rautakauden Lounais-Suomeen.


title: Unto Salo

text: Salo kirjoitti ylioppilaaksi vuonna 1948 Tyrvään yhteiskoulusta. Hän suoritti filosofian kandidaatin tutkinnon Helsingin yliopistossa vuonna 1955. Tohtoriksi hän väitteli vuonna 1968.


title: Unto Salo

text: Unto Salo nimitettiin vuonna 1972 Turun yliopiston arkeologian professoriksi, mitä ennen hän työskenteli Satakunnan museon johtajana. Salon väitöskirja vuodelta 1968 käsitteli Suomen alueen vanhempaa roomalaista rautakautta. Tämän ohella Salo on tutkinut varsinkin Satakunnan alueen pronssi- ja rautakautta, joista hän on julkaissut useita kirjoja. Lisäksi Salo on tutkinut muun muassa Varsinais-Suomen esihistoriaa, suomalaista muinaisuskoa ja kristinuskon tuloa Suomeen. Salo tunnetaan kielihistorian käyttämisestä arkeologian aputieteenä.


title: Unto Salo

text: Vuonna 2005 Salo sai Suomen kulttuurirahaston kulttuuripalkinnon elämäntyöstään ”Satakunnan menneisyyden tulkitsemisesta ja kulttuurin edistämisestä”.


title: Corbin Bleu

text: Corbin Bleu Reivers (s. 21. helmikuuta 1989 Brooklyn, New York, USA) on yhdysvaltalainen näyttelijä, malli, tanssija ja laulaja. Hänet tunnetaan parhaiten rooleistaan elokuvissa , Disney Channelin elokuvista High School Musical, High School Musical 2, High School Musical 3: Senior year ja Jump in!, jossa hän näyttelee isänsä David Reiversin kanssa ja "Lento 29" -sarjasta.


title: Corbin Bleu

text: Corbin Bleu aloitti uransa mallina Targetin, Toys R Us:in ja Tommy Hilfigerin asiakkaana. Jo kaksivuotiaana Corbin esiintyi Life Cerealin, Bountyn, Hasbron ja Nabiscon mainoksissa. Nelivuotiaana hän aloitti mallinuransa Ford Modeling Agency'ssa, New Yorkissa. Hieman myöhemmin hän kiinnostui tanssimisesta, joten hänen vanhempansa ilmoittivat hänet jazz- ja balettitunneille. Corbin oli ensimmäisiä Debbie Allen Dance Academy'n oppilaita. Kuusivuotiaana hän pääsi ensimmäiseen isoon työhönsä, Broadway-näytelmään "Tiny Tim Is Dead", jossa hän näytteli hylättyä, orpoa mykkäpoikaa.


title: Corbin Bleu

text: Huomattuaan miten intohimoisesti Corbin seurasi isänsä jalanjälkiä, Reiversien perhe muutti Los Angelesiin vuonna 1996. Pian hän sai roolin televisiosarjasta High Incident ja hetkeä myöhemmin hän vieraili suositussa televisiosarjassa Teho-osastossa.


title: Corbin Bleu

text: Corbin esiintyi myös pienissä rooleissa elokuvissa kuten Soldier, Family Tree, Mystery Men ja Galaxy Quest, ennen kuin hän sai isomman roolin vuonna 2004 elokuvasta . Elokuvan menestyksen jälkeen Bleu valittiin Lento 29 –sarjaan, joka kertoo teineistä jotka joutuvat pulaan saarelle. Corbinilla oli myös pieni rooli "Ned's Declassified School Survival Guide" –sarjassa Nickelodeonilla.


title: Corbin Bleu

text: Vuonna 2006 hänellä oli sivurooli menestyselokuvassa High School Musical, joka voitti myös Emmy-palkinnon. Bleu esiintyi myös aiemmin kahdessa Hannah Montana jaksossa. High School Musicalin suuren suosion seurauksena Disney päätti tehdä toisen Disney Channel -elokuvan, johon Corbin sopi täydellisesti; Jump in!.


title: Corbin Bleu

text: Laulanaja Corbin Bleu on julkaissut yhden albumin Yhdysvalloissa, "Another Side" vuonna 2007, sekä kaksi singleä, "Push It to the Limit" ja "Deal With It". Corbinilla ei ole ikinä ollut vakituista tyttöystävää.


title: Corbin Bleu

text: Näyttelemisen hän aloitti 24-vuotiaana saippuaoopperassa "One Life to Live" 2013..


title: Corbin Bleu

text: Another Side:


title: Asiakastyytyväisyys

text: Asiakastyytyväisyys on termi, joka kuvastaa asiakkaan odotusten täyttymistä. Asiakastyytyväisyys on yritysmaailmassa tärkeimpiä tavoitteita kehityksen varmistamisessa. Tyytyväinen asiakas suosittelee helpommin ostamaansa tuotetta tai palvelua ja ostaa todennäköisemmin samaa tuotetta tai palvelua uudestaan. Asiakastyytyväisyys itsessään ei kuitenkaan takaa asiakasuskollisuutta tai asiakkaan suositteluhalukkuutta. Asiakasuskollisuutta tutkii Suomessa vuosittain TNS Gallup Suomen asiakkuusindeksitutkimuksella.


title: Asiakastyytyväisyys

text: Monessa keskisuuressa tai suuressa organisaatiossa asiakastyytyväisyys on yksi tuloskortin (Balanced Scorecard) keskeinen mittari. Asiakastyytyväisyys on keskeinen mittari myös ISO 9000 laatustandardissa, jossa asiakastyytyväisyyttä mitataan säännöllisin väliajoin jotta sitä voitaisiin kasvattaa kehitystoimenpiteillä.


title: Kanadan Grand Prix 1992

text: Kanadan Grand Prix 1992 oli 523. Formula 1 -sarjan osakilpailu. Se ajettiin 14. kesäkuuta 1992 Circuit Gilles Villeneuve -radalla. Kilpailun voittoon ajoi McLaren -kuljettaja Gerhard Berger.


title: Kent Williams

text: Kent Williams (s. 27. joulukuuta 1950 Harlem, New York) on yhdysvaltalainen näyttelijä.


title: Kent Williams

text: Hän aloitti musiikin ja teatterin opiskelunsa SUNY Oswegossa, josta Williams valmistui vuonna 1973. Tämän jälkeen hän opiskeli näyttelemistä San Franciscossa American Conservatory teatterissa. Hän on usein dubannut animesarjoja, joista Dragon Ball on ollut Williamsin yleisin sarja. Sitä ennen hän näytteli 1980-luvulla useissa elokuvissa kuten A Small Killing, The Day the Bubble Burst, Murder Me, Murder You ja Stranger on My Land. Williams vieraili 1980- ja 1990-luvulla eri televisiosarjoissa kuten Ihmemies MacGyver, L.A. Law, Enkelin kosketus ja Kova laki.


title: Globalstar

text: Globalstar on 1990-luvulta alkaen toiminut matalalla kiertoradalla toimiva tietoliikennesatelliittien konstellaatio, joka on yhdysvaltalaisen Space Systems/Loralin ja italialaisen Alenia Spazio yhteinen hanke. Globalstar on myös kyseistä satelliittikonstellaatiota operoiva tietoliikenneyhtiö.


title: Globalstar

text: Globalstar on vaatinut taloudellisia järjestelyitä ja valtioiden tukea (mm. Italian laivaston merimiehet ovat saaneet käyttää puhelimia ilmeisesti ilmaiseksi) pysyäkseen toiminnassa. Vuonna 2010 sen liikevaihto näyttää nousevan noin 70 miljoonaan dollariin, mutta tulos voi olla tappiollinen.


title: Globalstar

text: 2000-luvun alussa yhtymä etsi rahoitusta rakentaakseen toisen sukupolven Globalstar-satelliitteja. Ensimmäiset niistä piti laukaista vuoden 2010 lopussa. Kuusi satelliittia laukaistiin keväällä 2011. Yksi niistä on ilmeisesti pysyvästi poistettu käytöstä elokuun alussa 2011 sen asennonsäädön liikemääräpyörän rikkouduttua. Toisen vastaava mekanismi on sammutettu häiriön vuoksi. Nämä laitteet olivat yhdysvaltalaisen Goodrichin valmisteita. Näiden vikojen takia yritys joutuu hakemaan lisäaikaan oman toimintansa aloittamiseen Yhdysvalloissa, joka puolestaan on Ranskan vientirahoitusyhtiö Cofacen ehto hankkeen jo tapahtuneelle lainoitukselle. Syyskuun alussa 2011 Globalstarin lainoitusjärjestely ratkesi positiivisesti. Lokakuussa 2011 Thales-Alenia on, vaikka tilaus lienee hyvinkin tärkeä yritykselle, kieltäytynyt Globalstarin kuuden satelliitin tilauksesta, ilmeisesti Globalstar-yrityksen taloustilanteen takia.


title: Sidosryhmätutkimus

text: Sidosryhmätutkimus on toimenpide, jonka avulla systemaattisesti kerätään ja analysoidaan tietoa esimerkiksi organisaation rahoittajilta, sijoittajilta, jälleenmyyjiltä, yhteistyökumppaneilta, asiakkailta, henkilöstöltä, medialta tai kuluttajilta. Sidosryhmätutkimus vastaa kysymykseen "Kuinka hyvin organisaation toiminta vastaa sidosryhmien odotuksia?".


title: Sidosryhmätutkimus

text: Sidosryhmätutkimuksen toteutusprosesseja on monenlaisia, mutta yhteisenä piirteenä kaikissa:


title: Sidosryhmätutkimus

text:
Sidosryhmätutkimus antaa kattavan kuvan organisaation kanssa tekemisissä olevien tahojen tyytyväisyydestä, tarpeista ja odotuksista organisaatiota kohtaan. Sidosryhmätutkimuksessa tarvittava tieto ja mielipiteet kerätään tyypillisesti käyttäen esimerkiksi:
Sidosryhmätutkimuksia Suomessa toteuttavat esimerkiksi osa markkinatutkimusalan yrityksistä sekä jotkin konsultointialan yritykset.


title: Annikki Kaivola-Bregenhøj

text: Annikki Kaivola-Bregenhøj (s. 1939) on suomalainen folkloristi ja Turun yliopiston täysinpalvellut professori.


title: Annikki Kaivola-Bregenhøj

text: Kaivola-Bregenhøj väitteli filosofian tohtoriksi Helsingin yliopistossa vuonna 1973 arvoituksia käsittelevällä tutkimuksella. Hän on työskennellyt Helsingin yliopistossa, Kööpenhaminan yliopistossa ja Suomalaisen tiedeakatemian tutkijana. Lukuvuoden 1988-1989 hän oli vierailevana tutkijana Jerusalemin Heprealaisessa yliopistossa. Vuodet 1993-2004 hän toimi Turun yliopiston folkloristiikan professorina. Sen jälkeen hän toimi talven 2005 niin sanottuna Suomi-professorina antropologian oppiaineessa Lakeheadin yliopistossa Thunder Bayssa Kanadassa.


title: Annikki Kaivola-Bregenhøj

text: Annikki Kaivola-Bregenhøj on naimisissa tanskalaisen perinteentutkijan Carsten Bregenhøj'n kanssa, joka on toiminut arkistonhoitajana Dansk Folkemindesamlingissa ja sitten Vaasassa Österbottens traditionsarkivissa vuodet 1972-2006.


title: Annikki Kaivola-Bregenhøj

text: Kaivola-Bregenhøj on julkaissut kymmenien tieteellisten artikkelien lisäksi useita monografioita, kuten vuonna 1987 julkaistu "Kertomus ja kerronta" ja sen vuonna 1996 julkaistu englanninkielinen laitos "Narrative and narrating: Variation in Juho Oksanen's storytelling"; vuonna 1983 Kööpenhaminassa ilmestynyt "Bondebryllup: Optegnelser i Dansk Folkemindesamling"; vuonna 2001 SKS:ltä ilmestynyt "Riddles: Perspectives on the Use, Function and Change in a Folklore Genre".


title: Venuksen geologia

text: Venuksen geologia tutkii Venuksen rakennetta, koostumusta sekä sen muotoutumisen historiaa. Venuksen pintaa hallitsevat tuliperäiset maastonmuodot. Planeetalla on joitakin samoja geologisia muodostumia kuin Maassa, esimerkiksi repeämälaaksoja, vuoristoja ja tulivuoria, mutta myös toisentyyppisiä. Niitä ovat soikeat koronat ja araknoidit, jotka lienevät syntyneet niiden alla olevan laavan pullistuttua.


title: Venuksen geologia

text: Venuksesta puuttuvat mannerlaatat, mannerliikunnat ja maan astenosfääriä vastaava kerros. Venuksen pinta uusiutuu muutaman sadan miljoonan vuoden välein päätellen harvasta meteoriittikraatteritiheydestä.


title: Jukka Halonen

text: Jukka Aarne Halonen (s. 23. kesäkuuta 1960 Oulu) on viestinnän moniottelija, joka on toiminut mm. Demarin päätoimittajana (1988-1997) ja presidentti Tarja Halosen vaalikampanjan tiedotuspäällikkönä 2006-2007.


title: Jukka Halonen

text: Halonen syntyi ja kasvoi Oulussa. Helsinkiin hän muutti parikymppisenä. Hän toimi mm. demarinuorten Lippu-lehden päätoimittajana ja Suomen Sosialidemokraatin toimittajana, jonka jälkeen kävi Sanoma Oy:n toimittajakoulun 1982-83. Tämän jälkeen Halonen toimi politiikan toimittajana Helsingin Sanomissa, Sosialidemokraatissa ja Iltalehdessä, kunnes hän sai 1988 kutsun Demarin päätoimittajaksi vain 27-vuotiaana. Tehtävässä hän ehti toimia lähes kymmenen vuotta, ollen edelleen yksi pitkäaikaisimpia lehden päätoimittajia.


title: Jukka Halonen

text: Demarin jälkeen Halonen siirtyi oman yhtiönsä Mediatajun palvelukseen. Hän on kirjoittanut useita kirjoja, lukemattomia lehtijuttuja ja konsultoinut yrityksiä viestintäasioissa. Hänet tunnetaan myös taustavaikuttajana Eero Heinäluoman lähipiirissä.


title: Jukka Halonen

text: Halonen toimi presidentti Tarja Halosen vaalikampanjan tiedotuspäällikkönä 2005-2006 näkyvässä roolissa. Tämän jälkeen hän oli valtiovarainministeri Eero Heinäluoman viestintäavustaja 2006-2007.


title: Jukka Halonen

text: Halonen tunnetaan myös intohimoisena kalamiehenä. Hän päätoimitti Urheilukalastus-lehteä 1991-1993 ja toiminut Suomalaisen kalastusmatkailun edistämisseuran puheenjohtajana vuodesta 1996. Hän on ideoinut Suomeen mm. Kalamaraton -kilpailun, kirjoittanut aiheesta niin lehtiin kuin kirjoihin. Jukka Halonen valittiin Vuoden 2012 kalamieheksi.


title: Jukka Halonen

text: Halonen asuu nykyisin Vantaalla.


title: Venuksen kaasukehä

text: Venuksen kaasukehä koostuu noin 96 %:sesti hiilidioksidista, suurin osa lopusta 4 prosentista on typpeä. Vesihöyryä on miljoonasosa siitä mitä Maassa ja sen olemassaolo viittaa tulivuoritoimintaan, koska vesihöyry muuttuu kemiallisissa reaktioissa muiksi yhdisteiksi. Planeetan pinnalla on noin 90 ilmakehän paine ja noin 460 asteen lämpötila. Venuksessa on tapahtunut karkaava kasvihuoneilmiö.